Zerbitzu Orokor eta Giza Baliabideen Zuzendariordetzako laguntzailea\nZerbitzu Orokor eta Giza Baliabideen Zuzendariordetzaren mende, zuzendariordetzako kudeaketa arrunteko administrazio lanetan lagunduko du, eta parte hartuko du museoak egiten dituen lizitazio prozesuetan.\nAdministrazioko Goi Mailako Heziketa Zikloko titulua gutxienez. Aintzat hartuko dira arlo juridikoko ezaguerak eta esperientzia.\nLanbide esperientzia izatea, antzeko eginkizunetan (aukeran, abokatu bulegoetan edo sektore publikoko erakundeetan).\nEuskara maila altua.\nKontuan hartuko da beste hizkuntza batzuk jakitea; batez ere, ingelesa.\nHautagaitzak aurkezteko epea 2017ko urriaren 8an amaituko da.


Bologna prozesua - Hezkuntza Antolakuntza eta Teknologia Berriak\nBologna prozesua azkenaldia kritika eta gogoeta askoren jopuntu izaten ari dira. Honen arrazoia prozesuak berak ekar ditzakeen ondorio nagusienganako gaitzespena da. Baina zer dio Bologna deritzon prozesuak?\nBologna Prozesuaren oinarriak 1957 urtetik datozkigu. Urte horretan Europako Hezkuntza Markoa definitzea proposatu zen. Hala ere, prozesu berri honi 1998an Sorbonako Deklarazioan ematen zaio hasiera. 1999an Bologna Deklarazioa sinatzen dute Europar Batasunako herri guztiek. Hurrengo urteetan sarrera eskatu zuten hainbat herrik. 2001ean Pragako goi-bileran Goteborgeko ikasle deklarazioa eta Salamancako errektoreen deklarazioa kontutan hartuz, 29 herrialdek sinatzen duten akordioa plazaratu zen. 2010erako prozesu guztiek bukaera izan behar dute, justuan ZSAOk edo Zerbitzuen Salerosketarako Akordio Orokorrak definitzen duen momentuan. Honek ZSAO-Bologna erlazioaren lehen ideia bat ematen digu, baina ez da bakarra eta kasualitatea izan zitekeela ere argudia dezakete sinatzaileek.\nBologna prozesu bezala ezagutzen dugun hori era isil eta ilunean ematen ari da. Ez da inondik inora bermatzen ari jendartearen edota komunitate unibertsitarioaren parte hartzea. Hartu beharreko aldaketen parte izan beharrean jadanik hartuta dauden erabakiez luzatzen dute informazioa, pixkanaka. Honekin lortzen dute egin daitekeen bakarra atzera bueltarik ez duten erabakien inguruan hitz egitea dela sinestaraztea.\nBologna prozesuan definitzen dena Europako goi hizkuntza esparrua da. Europa mailako titulazio homologagarrien sistema bakarra ezarri nahi da honela.\nHezkuntza sistemaren aldaketa bat\nKreditu sistema bateratu baten sorrera.\nIkasle eta irakasleen mugikortasuna bilatzen du.\nEuropa osatzen duten estatu kapitalistek hezkuntza sistema birmoldatuz joan beharko dira 2010rako Bolognako akordioan sinatutako aldaketa zein erreforma guztiak aplikatu ahal izateko. Gobernu ezberdinetako hezkuntza ministerioen artean gai honen inguruko lerro orokorrak adosten ari dira. Ondoren estatu bakoitzak izango du hauek kudeatzeko ahalmen osoa. Hortaz, Bologna prozesuak aurreikusten dituen neurriak Madril eta Parisen diseinatutako legeen arabera emango dira Euskal Herrian.\nKoherentizazioaEuropar estatuen goi mailako hezkuntzaren koherentizazioa eta homogeneizazioa bilatzen du. Hau da europar mailan goi hezkuntzan ezarritako helburuak, ikasketa bideak, moduak, ebaluaziorako tresnak irizpide komunen eta homogeneoen inguruan antolatzea bilatzen da.\nHomologazioa Europar mailako titulazio homologagarrien sistema bat ezartzea bilatzen du. Italiar estatuaren titulazio bat Alemanian baliogarria izateko, eta alderantziz, bideak jartzea.\nIkasle eta irakasleen mugikortasuna EBren helburuetako bat, langileen eta kapitalaren mugikortasuna lortzea da, barne merkatua ahalbideratzeko. Ikasleen eta irakasleen mugikortasuna da bide horretan planteatzen duten lehenengo pauso praktiko inportantea. Ikasle masak mugitzea, langileak mugitzea baino bide errazagoa da. Honen harira sortu zen duela hainbat urte Erasmus delako plana, Europa barruan ikasleen mugikortasuna ahalbideratzeko.\nUnibertsitate eredu anglosaxoierantz abiatzea eredu anglosaxoiaren arabera, unibertsitateak bi mailatan banatzen dira: batetik, elitearen unibertsitate pribatuak daude eta bestetik, unibertsitate publikoak, ikasleriaren gehiengoari bideratuak. Etorkizunari begira, lehen mailako unibertsitatea egoteak bigarren mailako unibertsitatean egoteak baino garrantzi gehiago hartzendu eredu honen arabera. Lehengo horiek dira prestigioaren ikurrak. Ikasleen onartzea edo ez onartzea jatorri ekonomiko eta sozialaren arabera arautzen dute. Azterketa pribatuak antolatzea ere ohikoa izaten da, elkarrizketen bidez hori horrela dela ziurtatzeko. Gainerakoak bigarren mailako unibertsitateak dira, hauen arteko mailaketa ere bultzatzen delarik. Bologna prozesuak unibertsitate mailaketa eragiten du.\nIkasle taldeek honen aurrean jarrera kritikoa erakutis dute nagusiki, honen erakusgarri dira Ikasle Abertzaleak -en gogoeta eta Eraldatu ikasle taldearen adierazpena.\ninformazio iturria: gaztesarea\nBologna prozesua gaur egungo politika neoliberalaren ondorio zuzena da eta hezkuntzarekin baino interes politiko eta ekonomikoekin lotura duela esan daiteke. Hainbat abantaila eskainiko ditu akaso, desabantailak ordea pila bat izango direla aurreikus daiteke. Batetik nahi dena ikasleek beraien heziketan denbora gehiago ematea da, lan orduak izango baliran. Horrela metodologia berria ezarriko da, talde lan gehiago burutuz, teknologia berriak erabiliz eta azken finean heziketa praktikoagoa bihurtuz. Honek jende askorengan eragin zuzena izango luke, lan egiteko ez bailuke astirik izango. Bestetik, enpresen parte hartzea etorriko litzateke, honela diru publikoa hezkuntzan gutxiago inbertituz, interes pribatuak nabariagoak izatera pasako liratekeelarik eta matrikularen prezioa asko haziko litzatekeelarik, unibertsitaterako sarrera jende gutxiagoren esku utziz eta hau lan merkatura bideratuz. Heziketa jasotzeko eskubidea bortxatua suertatuko litzateke. Gara egunkariaren arabera, Italiako hezkuntza sailburuak 8000 milioi eurotan gutxitu nahi du hezkuntzara bideratutako diru publikoa eta hezkuntza alorreko langileriaren %20 a kalera bota nahi du. Unibertsitateko antolakuntza ere aldatuko litzateke gradu eta gradu ondoko mailak ezarriz, horrela heziketa orokorra handiagoa izango delarik, baina behar bada ikasleak ez dira hain trebatuak bihurtuko materia espezifikoari dagokionean. Azkenik, kreditu sistema berriak eta Europako estatu ezberdinen arteko hitzarmenak, Europara bai ikasketak egitera eta baita lan egitera joateko aukerak ikaragarri haziko direla diote planaren bultzatzaileek. Lehenik esan behar da, ikasketak kanpora egiten joateko zailtasunak aurki daitezkeela gaur egun ezagutzen diren bekak murritzagoak izango baitira, ordea, lan egiterako orduan abantaila bat suposa dezake, titulua Europako ia estatu guztiek onartuko baitute. Ordea, ingelesaren erabilera gehiago zabalduko litzateke unibertsitatean, orain oztopo dezente dituen euskara baztertuago gera daitekeelarik


Western garaikidea, FAS Zineklubean - Nontzeberri\nHasiera/IKUS-ENTZUN/Western garaikidea, FAS Zineklubean\nAsteartero bezala, FAS Zineklubak proposamen interesgarri bat luzatuko dio ikusleari: Les Frères Sisters (Jacques Audiard, 2018). Ohi den bezala, Bilboko El Carmen aretoan izango da emanaldia, 19:45ean. Horrekin batera Toni Garzon Abad zuzendariaren Por comparación film laburra pantailaratuko da.\nSari asko irabazi dituen filma da gaurko protagonista, western berezi horietariko bat. FASek luzatu digunez, honakoa kontatuko du lan horrek: Oregon, Kalifornia, 1851. Eli Sisters eta Charlie bere neba Comodoro beldurgarriarentzat lan egiten duten bi hiltzaile dira. Haien hurrengo misioa gazte bat hiltzea da; izan ere, erreketan urrea aurkitzeko formula kimiko bat topatu du. Bidean hainbat abentura izango dituzte, eta horrek bizitza beste era batera ikusten lagunduko die, baina Ipar Amerika basati batean, aldaketari ekiteko unean, oraindik ere indartsuenaren legea da nagusi.\nMan Booker Sarietarako finalista izan zen Patrick deWitt idazlearen bigarren eleberri hori. “Autore kanadiarra western literarioan oinarritu zen, eta bere kodeak erabili arren, dimentsio garaikidea eman zion”.


Azken bilera | Oroiteria\nKonspirazioa - Azken bilera\n1936ko otsail-martxoko hauteskundeek utzitako panorama politikoa bateko eta besteko konspiratzaileek bat egiteko akuilua bihurtu zen.Bozen bigarren buelta izan eta astebetera, bederatzi jeneral elkartu ziren Madrilen. Espainiako Gerra ministroak erabaki berri zuen Errepublikarekiko epelen ageri ziren jeneralak lekuz aldatzea, eta jeneral haietako gehienak bilera hartan zeuden. Estatu kolpea jotzea adostu zuten. Konspirazio definitiboa abian zen. Konspirazioaren aktore nagusienen artean zeuden:\n(Ferrol, Galizia, 1892 – Madril, 1975)\n1936ko uztailaren 17ko estatu kolpearen antolatzaile nagusienetakoa. Espainiako buruzagi militar askorentzat ankerkeria eta gerra zikin eskola izan zen Rifeko gerran egin zuen karrera militarra. Gudu kolonial hartan egindakoei esker, 1926an, jeneral gradua lortu zuen. 33 urte zeuzkan. 1934an, Asturiasko altxamendu herritarra jazartzen nabarmendu zen. 1936ko otsaileko bozetan Fronte Popularrak bozak irabazi ostean, eta konspirazio militarrak saihesteko, Espainiako Gobernuak sakabanatu eta urrundu zituen jeneraletako bat zen. Kanarietara bidali zuten. Ordurako, itzal handia zeukan Espainiako kasta militarrean. Eta konspirazioa antolatzeari ekin zion. Uztailaren 17an, hitzartu baino 24 ordu lehenago, Afrikako kolonietako indarren buruzagitza hartu eta matxinatu egin zen. Penintsulara pasatu eta hiriak eta herriak hartzeari ekin zion. Irailaren 28an, Espainiako estatuko buru izendatu zuen bere burua. Hil arte, 40 urtez eutsi zion postu horretan, dozenaka mila herritarren heriotzan eta ehunka milaren zapalkuntza zuzenean oinarritutako diktadura batean.\n(Iruñea, 1872 – Estoril, Portugal, 1936)\nEspainiak Kubako kolonia galdu zueneko gerran hasi zuen karrera militarra, eta Espainiak Afrikan zituen kolonietan borrokatu zen segidan. Jeneral gradua 1921ean lortu zuen, Annualgo batailan egindako lanaren truke. Espainian ohikoa zen tradizio militarraren adibide garbia zen: politikagintzan eragiteko erabateko eskubidea zeukatela uste zuten ofizialetako bat zen. 1923ko irailean, Miguel Primo de Riverak kolpea jo zuenean, bat egin zuen harekin. Zaragozako (Espainia) gobernadore militarra zen orduan. Afrika iparraldean Espainiak zeuzkan kolonietako agintari goren izendatu zuten 1925ean. 1927an, koloniotako buruzagi militar nagusia zen. Guardia Zibileko zuzendari nagusi egin zuten 1928an. Espainiako II. Errepublika aldarrikatu zutenean, agintari berriekiko leialtasuna erakutsi zuen hasieran, baina estatu kolpea jo zuen 1932ko abuztuaren 10ean Sevillan (Espainia). Andaluziako komandante militarra zen orduan. Ez zuen arrakastarik izan, eta, hasiera batean bizi artean preso sartu bazuten ere, 1933an amnistiatu egin zuten, armadara ez itzultzeko baldintzapean. Estorilen (Portugal) finkatu zen. Handik hartu zuen parte konspirazioan. Adostu zuten organigraman, Sanjurjo ageri zen matxinadako buruzagi nagusi gisa. Buruzagitza hori eskuratzekotan abiatu zen hegazkinez Estorildik uztailaren 20an. Burgoserako (Espainia) bidea hartu eta berehala abioiak lurra jo zuen. Bertan hil zen.\n(Placetas, Kuba, 1887 – Alcocero, Burgos, 1937)\nKolpearen Zuzendaria. Konspiratzaileek beraiek jarri zioten ezizen hori. Afrikako kolonietan zaildua hau ere, Espainiako Gobernuak Segurtasunerako zuzendari nagusi izendatu zuen 1930ean. Jacako (Aragoi, Espainia) urte bereko altxamendu errepublikazalea gogor jazarri zuen kargu horretatik. Sanjurjoren kolpe militarraren ondoren, Espainiako Gobernuak erreserbara bidali zuen. 1934ko maiatzean amnistiatu zuten, eta Espainiako armadako zuzendaritza gorenean sartu zen. Han zegoen, besteak beste, Franco jenerala. Fronte Popularrak agintea hartu zuenean, Mola Iruñera bidali zuten, horrekin errepublikaren kontrako konspirazio aukerak murriztuko zituztelakoan. Kontrakoa lortu zuten, Euskal Herrian oso errotuta zegoen mugimendu batek, karlismoak, Nafarroan zuelako indar gehien. Akordioa egin zuen karlistekin, berekin borrokatuko ziren milaka boluntario lortzeko. Kolpea jo zutenean, Mola zen Hego Euskal Herriko lau lurraldeetako eta Espainiako Santander, Burgos, Errioxa eta Palenciako agintari militar goren izatekoa. Arerioa ezabatzeko aginduak eman zituen helburu horrekin. Kolpea gerra bihurtu zenean, lurraldeon konkistari ekin zion. 1937ko ekainaren 3an izandako abioi istripu batean hil zen, Bilboren konkista ikusi gabe. Francok libre zuen matxinatuen buruzagi gorena bihurtzeko bidea.\n(Huelva, Espainia, 1894 – Sevilla, 1975)\nEspainiako karlisten Comunion Tradicionalista alderdiko burua 1935etik 1955era. Mola jeneralarekin hainbat bilera egin zuen konspirazio planak adosteko. Errepublikako hiru-kolorekoaren ordez, erregezaleen gorri-horia matxinoen bandera bihurtzea eskatu zuten karlistek, eta matxinadaren ondoren monarkia katoliko tradizionalista ezartzea, Sanjurjo jenerala bertako buru zela. Negoziazioak uztailaren 9an eten zituzten. Fal Conderi bizkar eman eta Nafarroako erreketeekin zuzenean negoziatzea aholkatu zion Molari Rodeznoko kondeak. Halaxe egin zuen, eta halaxe lortu zuen Molak milaka karlista bere aginduetara borrokatzea, Rodeznoko kondearen laguntzari esker.\n(Madril, 1882 – Alesbes, 1952)\nRodeznoko Kondea, lurjabe handia eta karlista. Comunion Tradicionalista alderdiko presidentea izan zen Fal Condek ordezkatu zuen artean. Hego Euskal Herriko lau herrialdeetarako estatutuaren alde agertu zen publikoki proiektuak bere baitan Vatikanoarekin konkordatoa sinatzea aurrikusten zuen bitartean. Estatutu proiektuak konfesionaltasuna galdu zuenean, gogor egin zion kontra. Nafarroako Lurjabeen Elkartea sortu zuen Espainiako II. Errepublikak abian jarritako Nekazaritza Erreformak ahalduntzen zituen jornaleroen aurka jotzeko. Fal Conderen erabakiak indargabetu eta karlisten milizia armatuetako kide nafarrak -8.400 errekete- Molaren aginduetara jartzea adostu zuen harekin. Ordurako jasoak eta banatuak zituzten erreketeon artean Italiako erregimen faxistak emandako diruarekin erositako armak. Zugarramurditik, Baigorritik eta beste hainbat puntutatik sartu zituzten armok. Alesbesko lurjabe nagusia zen. Falangea eta karlismoa batzeko negoziazioetan parte hartu zuen, eta eserlekua eman zioten Francoren lehendabiziko gobernuan, 1938an. Justizia ministro izendatu zuten eta Gasteizen ezarri zuen ministerioaren egoitza. Diktadura frankistaren lege oinarriak ezartzeko agindua jaso zuen. 1939ko irailean utzi zuen kargua, eta 1940an Nafarroako diputatu izendatu zuten. Nafarroako seme kutun egin zuten.\nRaimundo Garcia Garcia Garcilaso\n(Bilbo, 1887 – Madril, 1972)\nMola jenerala eta Fal Conde buruzagi karlista harremanetan jarri zituen 1936ko maiatzean. Diario de Navarra egunkariko zuzendaria izan zen 1912tik hil artean. 1920ko hamarkadan Espainiaren Afrikako kolonietara joan zen. Rifeko gerrako kronikak idatzi zituen handik, eta 1936ko uztailean kolpea jo zuten militar afrikanisten lagun egin zen. Espainiako Gorteetako Eskuineko Blokeko diputatua izan zen Primo de Riveraren diktadura garaian eta II. Errepublika urteetan. Hego Euskal Herriko lau herrialdeetarako estatutu proiektuaren etsai izan zen eta Molaren harremanetarako ezinbesteko giltza zibila konspirazioan, jenerala 1936ko martxoaren 14an Iruñera heldu zenetik. Espainiako eskuin giroetan zeuzkan itzala eta kontaktuak haren esanetara jarri zituen Garcilasok. Garcilasoren bitartez kontaktatu zuen Molak Sanjurjo jeneralarekin eta Garcilasoren bitartez hitz egin zuen sarri Calvo Sotelorekin. Azken hori uztailaren 13an hil zuten, eta 14an hitzordua ezarrita zeukaten Molak, Jose Calvo Sotelok, Rodeznoko kondeak eta Jose Maria Gil Roblesek. Garcilasok eta Molak elkarrekin idatzi zuten altxamendu militarrera deitzen zuen uztailaren 19ko bandoa. Diario de Navarra-ren errotatiban inprimatu zuten. Egunkari horretatik hauspotu zituen Garcilasok integrismoa, karlismoa, nabarrismoa eta Espainiako II. Errepublikaren aurkako ideiak.\nJose Luis Oriol Uriguen\nArkitekto, enpresari, lurjabe\nArkitekto, enpresari, lurjabe eta politikari karlista. Diputatua izan zen Arabatik 1931-1939 epean. Lizarrako 1931ko Estatutuaren alde agertu zen, baina Araba, Bizkai eta Gipuzkoa bakarrik aintzat hartzen zituen 1932ko estatuturako proiektuaren kontra. 1936ko ekainaren 3an bilera egin zuen kolpearen zuzendariarekin, Mola jeneralarekin, Azpiroz gainean (Nafarroa). Hura izan zen kolpistek karlistekin egin zuten lehendabiziko bilera ofiziala. Kolpea baino bederatzi egun lehenago, Arabako militar konspiratzaileen buru Camilo Alonso Vega teniente koronelarekin bilera egin zuen. Behin kolpe ondorengo gerra irabazita, gaur egungo Iberdrolaren ernamuina izango zen Hidrola konpainiaren sortzaileetako bat izan zen Oriol, eta bertako presidente lanetan jardun zuen 1941a arte -Jose Maria Oriol Urquijo semeak hartu zion lekukotza lan horretan-. 1942an Patentes Talgo enpresa sortu zuen, Bilboren babesgune sarearen planoak frankistei eman zizkien Alejandro Goikoetxea Omar ingeniari traidorearen tren proiektuei babes ekonomikoa emateko.\n(Madril, 1903 – Alacant, Herrialde Katalanak, 1936)\n1923 eta 1930 bitartean Alfontso XIII.a erregearen esanetara Espainia gobernatu zuen Miguel Primo de Rivera diktadorearen maiorazgoa, harengandik jaso zuen Lizarrako markes titulua. Abokatua ikasketaz, Falange Española alderdi faxistaren sortzailea politika jardunez. Estatu kolpea jotzea eskatu zien Espainiako militarrei. “Heldu da ordua: zuen armak hasi behar dira lanean oinarrizko balioak salbatzearren”. 1936ko ekainaren 29an askatasuna eman zien Falangeko buruzagi probintzial guztiei, tokian tokiko konspiratzaileekin lan egiteko. Horrela batu zen Falange kolpera. Primo de Rivera konspirazioan parte hartzeagatik epaitu zuten, eta 1936ko azaroaren 20an exekutatu.\n(Balear Uharteak, Herrialde Katalanak, 1880 – Madril, 1962)\nEstatu kolpea finantzatu zuen kontrabandista, enpresari, espekulatzaile, lurjabe eta politikaria. Kontrabandoari inoiz utzi gabe, Maroko osorako tabako merkatuaren monopolioa lortu zuen 1911n, baina beste negozio askotan aritzen zen. 1916an Transmediterranea ontzi konpainia sortu zuen, eta 1926an Banca March, Primo de Rivera diktadorearen babesarekin. Ez zeukan arazorik, hala ere, aldi berean Maroko iparraldean Espainiako armada zirikatzen ari zen Abd el-Krim buruzagiari armak saltzeko. Espainian errepublika ezarri zutenean, Marchen diru kontuak ikertzeari ekin zioten. Kartzelara sartu zuten 1932ko ekainean. 1933an ihes egitea lortu zuen, zaindariei eskupekoa emanda. 1934n El Diario Vasco Donostiako egunkaria finantzatu zuen. Kolpe militarra ere bai. Hainbat bileretan parte hartu zuen horretarako, Miarritzen. Marchen Transmediterraneako ontzietan gurutzatu zuten Gibraltargo lumuturra Francoren tropek Afrikatik iberiar penintsulara. Franco Kanarietako bere kuarteletik Marokora eramateko hegazkina ere Marchek ordaindu zuen, Afrika iparraldeko tropen gidaritza har zezan. Italiako gerra hegazkinak, gerra kamioiak eta dirutza handiak utzi zituen kolpisten esku Marchek. Europako dirutza handienetakoa utzi zien oinordekoei istripuz hil zenean.


Zuzendaritza berria Euskaltzaindian | El Diario Vasco\nZuzendaritza berria Euskaltzaindian\nArejitak gidatuko du Iker Saila, eta Jean-Baptiste Coyosek Jagon. Urrutiak jarraitu egiten du euskaltzainburu, eta Xarles Bidegain lapurtarra aukeratu dute euskaltzainburuorde\nFELIX IBARGUTXIDONOSTIA. Jueves, 3 enero 2013, 08:25\nEuskaltzaindiak Zuzendaritza berria du urte berriarekin batera. 2012ko urriaren 18an, Bilbon, Akademiaren egoitzan egin zen bilkura berezian, datozen lau urtetarako Zuzendaritza berria aukeratu zuten euskaltzainek, lagun hauek osatua, hain zuzen ere: euskaltzainburua, Andres Urrutia; euskaltzainburuordea, Xarles Videgain; idazkaria, Xabier Kintana; diruzaina, Sagrario Aleman; Iker sailburua, Adolfo Arejita; Jagon sailburua, Jean-Baptiste Coyos.\nBai euskaltzainburua bai idazkaria, lehengo berak dira: Urrutia eta Kintana. Beste lagunak berriak dira eginkizun horietan.\nEuskaltzainburuorde izendatu duten Xarles Videgain (Baiona, 1947), adibidez, Euskaltzaindiaren Atlasgintza lantaldeko arduradun teknikoa da eta berak koordinatu izan du azken urteotan Euskararen Herri Hizkeren Atlasa, zeinaren laugarren liburukia kalean baita.\nBestalde, IKER- CNRSeko kidea da eta 'Lapurdum' agerkariaren idazkari, 1996tik. Besteak beste, 'Izendegia. Diccionario de nombres vascos' liburua argitaratutakoa da.\nSagrario Aleman (Etxaleku, 1952), berriz, Farmazian lizentziatua da, baina sekula ez du lanik egin arlo horretan, eta oso gazterik -1972an- hasi zen euskalduntze mugimenduan. 1981-82 ikasturtean Arturo Campion euskaltegian hasi zen eta hainbat urte eman zuen bertako zuzendari.\nIkastaro, mintegi eta jardunaldi ugaritan ibili da irakasle, soziolinguistikaz, didaktikaz eta gramatikaz, besteak beste.\nAdolfo Arejita (Bilbo, 1953) filologoa da eta Deustuko Unibertsitatean dihardu irakasle lanean, 1980tik. Hori baino lehenago, 1977an, Labayru Ikastegiaren Euskal Hizkuntza Arloaren zuzendari hasi zen. Euskal testu zaharren azterketan aditua da, eta Pedro A. Añibarro, Juan Mateo Zabala, Juan Antonio Mogel eta beste autore batzuen testu zaharrak aztertu eta argitaratu izan ditu. Euskal gramatikari buruzko lanak ere argitaratu ditu, bakarka edo elkarlanean.\nJean-Baptiste Coyos (Maule, 1952) Hizkuntzalaritza Orokorreko doktorea da eta unibertsitateko irakaslea. 1999tik 2003ra hizkuntza politikarako karguduna izan zen Pirinio Atlantikoetako Kontseilu Orokorrean, eta ikerketa karguduna Baionako Iker Zentroan, 2004tik 2006ra.


Arriskuan dauden hizkuntza minorizatuak entzuteko webgunea | Mundua | KAZETA\n2021 API. 03 - 09:20h\nArriskuan dauden hizkuntza minorizatuak entzuteko webgunea\nMunduko hizkuntzen erdia desagertzeko arriskuan dago. CNRS frantziar Estatuko Ikerketa Zientifikoen Zentroak Pangloss deituriko webgunearen bitartez, hainbat hizkuntza gutxiagoturen grabaketak entzuteko parada eskaintzen du.\nIdazkera ohitura ez duten hizkuntzak biltzen ditu Pangloss deituriko webguneak. © Kazeta\nMunduko mapan agertzen diren puntu zehatzetan klik egin, eta hizkuntza minorizatu bat deskubritu grabaketen bidez. Inuktitut, romani, yucuna, futunien, jinghpaw… munduan gaindi atzematen ahal eta Pangloss plataformaren bidez deskubritu daitezkeen hizkuntzen izenak dira.\nCNRS Frantziako Ikerketa Zientifikoen Zentroak hainbat hizkuntzatan egindako grabaketak eskuragarri jarri ditu. Orotara, Pangloss biblioteka 3.600 grabaketa eta baita 170 bideo inguruz osatua dago. Orotara, 780 orduko entzunaldiz gozatzeko parada eskaintzen du, hain zuzen.\nLacito Tradizio orala duten hizkuntzen ikerketarako laborategiak abiatuta, Pangloss plataformak idazkera ohitura ez duten hizkuntzak biltzen ditu. Hizlarien faltan, horiek desagertzeko arriskuan daude. Gutxi ikertuak diren hizkuntzei buruzko informazioa ere topa daiteke hizkuntz ondarerako baliagarria den tresnan.\nPlataforma honetan topatu daitekeen materiala hogei urteko lanaren emaitza da. Banda magnetiko zaharren numerazioari esker lortutakoak dira batzuk. Creative Commons lizentziapean, webguneko mamia proiektuak aberasteko erabiliak izan daitezke.


Inazio Arregi: "Baltistanen 600.000 eurotik gora inbertitu dugu" - Debagoiena - Goiena.eus\nInazio Arregi: "Baltistanen 600.000 eurotik gora inbertitu dugu"\nEneko Azkarate 2014-02-07 10:00\nInazio Arregi, atzean Baltistan eskualdeko emakume talde baten irudia duela.\nFelix Iñurrategi mendizale aretxabaletarra gogoan, Pakistango Baltistan eskualdean hainbat proiektu bultzatzeko sortu zen Baltistan Fundazioa 2001. urtean. Pozik daude orain arte egindakoarekin eta ilusio handiarekin heltzen diote esku artean daukaten azken proiektuari: Hushe Ibarreko eskoletako nesken eta mutiko behartsuen matrikulak ordaintzeko kanpainari.\nDagoeneko, 8.000 euro batu dituzte Munawar eskolarako. Horren gainean dihardugu Inazio Arregi Baltistan Fundazioko patronatuko kidearekin.\n2001. urtean sortu zenuten Felix Iñurrategi Baltistan Fundazioa. Sorrerako helburuei eusten die?\nDebagoieneko bospasei lagunen artean sortu genuen fundazioa eta, bai, esango nuke baietz, helburuei eusten diegula. Sorreran, Hushe ibarreko, eta, zehazki, Machuloko, garapena bultzatzea zen. Bereziki, mendi eskola bat sortzea, zamaketarien artean formazioa eskaintzeko. Bestetik, baita hezkuntzan edo nekazaritzan laguntzea edo hainbat azpiegitura lan oinarrizko egiten laguntzea… Hau da, helburu orokor batzuei eutsiz, proiektu konkretuak bultzatzea.\nZenbat mendizale formatu zenituzten?\n60 bat lagun-edo bai. Eta, ondoren, formatu genituen haiek izan ziren formatzaileak. Helburua da autonomo izan daitezela.\nEspero zenuten honaino ailegatzea?\nHasieran ez genekien noraino helduko ginatekeen. Azpimarratuko nuke Hushe ibar osora zabaldu dugula laguntza-jarduna, Machulon hasi ginen arren. Horrek erakusten du bagoazela apurka-apurka helburuak lortzen eta fundazioaren eragina geroago eta zabalagoa dela.\nHangoekin harreman zuzena geneukalako batez ere eta inguruko beste toki batzuetan bazeudelako beste Gobernuz Kanpoko Erakunde batzuk, nahiz eta gaur egun Baltistan Fundazioa izan erreferente. Ibar hartan bizimodua ez da samurra: punturik baxuena 2.000 metrotik gora dago eta garaiena 3.400era.\nZelakoa da Pakistaneko inguru hura?\nPaskistan eta Indiaren arteko mugan dago, lehengo Katxemiran, militarren gunetik gertu. Gatazka tokia da. Hushen bertan ez da horrenbestekorik igartzen, halere. India eta Pakistanen arteko gerra intentsitate txikikoa da, gainera. Egoera honek guztiak ez du laguntzen.\nZenbat laguneko ingurua da?\nBaltistanek orain dela bost urtera arte ez du administraziorik eduki, baina une honetan probintzia handi baten barruan dago: Gilgit-Baltistan. Orain hasi da administrazioa zerbait inbertitzen. 300.000 lagun inguru dira, baina ibarra oso txikia da. Haiek ere ez dakite zenbat diren ibarrean, erroldarik ere ez dutelako. 11.000-14.000 inguru izango dira. Bizitza esperantza 60 bat urtekoa da, hortaz, populazioaren zatirik handiena gazte samarra da.\nHerriak ze tamainakoak dira?\nErroldarik ez dago eta zaila da jakitea, baina Machuluk 3.000 izan ditzake. Hura da eskualdeko herririk handiena.\nProiektuekin jakintza erakutsi eta autonomia bultzatu nahi duzuela diozu. Zela?\nGauza praktikoen bidez. Esaterako, albertxikoak dituzte han, baina arbolatik jausitakoak ez dituzte momentuan batzen. Lur hareatsua denez, beltzak geratzen zitzaizkien albertxikoak eta erabiltzen zituzten bakarrik olioa eta xaboia egiteko. Guk erakutsi genien albertxikoak batzen, sikatzen eta abar. Eta, orain, produkzioa biderkatu egin dute. Hango terrazak albertxiko horiz beteta daude orain.\nZenbateraino baloratzen dute Baltistan Fundazioak eskaintzen dien laguntza?\nAsko. Oso esker onekoak dira eta aitortzen dute bi sasoi daudela: Baltistan Fundazioak han lan egin aurrekoa eta egiten hasi zenetik ondorengoa. Ikusi dute aldaketa handia. Duela 11 urte ez zegoen ezer. Jateko, gariz egindako talo moduko bat, besterik ez. Guk erakutsi diegu negutegiak edo mintegiak egiten eta orain beste barazki batzuk ere jaten dituzte. Elikadura ezberdina daukate orain. Eta jabetu dira ur garbia etxera eroatea zein garrantzitsua den. Osasun arloan ere aurreratu da. Esaterako, lehen baino berme handiagoarekin erditzeko aukera daukate orain emakumeek. Edo garbitasuna zein garrantzitsua den ere azaldu zaie. Bestetik, propio emakumeendako guneak sortu dira.\nHango erakundeek zela hartu zaituztete?\nOndo. Agintari erlijiosoaren, mula baten, bedeinkapena daukagu eta baita hango tokiko gobernuarena ere.\n2001etik hona, dirutan, zenbat inbertitu da?\nEz da samurra esatea, baina, 13 urtetan 600.000 eurotik gora bai. Hemengo erakunde publikoen eta norbanakoen ekarpenei esker. Gehienbat udalek lagundu dute, batez ere Debagoienekoek.\nZenbat bazkide ditu fundazioak?\n444 bat. Diru ekarpen bat egiten dute urtean, baina, gero, horretaz gain, proiektu konkretuetarako, orain eskuartean daukagun Munawar-eko eskolarako, esaterako, ekarpen bereziak egiten dituzte. Edozeinek egin ahal du eta horretarako hiru kontu korronte zenbaki ireki ditugu, gure webgunean ikus daitezkeenak. Jendeak bonoak eros ditzake 50 euroren truke, nahi dituen beste, egin nahi duen ekarpenaren arabera.\nBazkide gehienak mendizaleak dira?\nBai, mendizaleak dira edo mendizaletasunarekin harremanak dituztenak. Aitor Zabaleta, Jose Carlos Tamayo, Juanjo San Sebastian, Jon Lazkano, Alex Txikon, Gerlinde Kaltenbrunner, Alberto Iñurrategi… Batzuk bazkideak dira eta besteak Fundazioarekin kolaboratu dute sarri.\nEsku artean daukazuen proiektu garrantzitsuenak zeintzuk dira?\nBatetik, Munawarreko eskola eta emakumeendako zentroak: Vocational center for women. Herri bakoitzean bat dago eta zortzi-edo izango dira. Eskola modukoak dira, emakumeak elkartzeko, arazoak konpartitzeko, baina baita ikasteko guneak, josten edo marmeladak egiten ikasteko… Eta, bestetik, umeendako hezkuntza zentroak. Lehen, mutilen artean, eskolara zihoazenen batez-bestekoa %60koa-edo zen; nesketan, %25ekoa. Gaur egunean matxulun 80% Eskolak bazeuden, baina oso egoera kaskarrean eta absentismo handia zegoen irakasleen aldetik. Orain, beka programa bat bultzatu dugu, eskualdeko azkarrenei kanpoan ikasketak ordaintzeko. 54 bat lagun joan dira beka horiekin. Baldintza bat jarri diegu: ikasketa unibertsitarioak edo maila apalagokoak egin arren, bukatutakoan, urtebetez beren eskualdean erakustea jakintza hori, dohainik. Modu horretan hainbat irakasle lortu ditugu.\nZenbat neska-mutiko ari dira ikasten?\n350-400 bat. Neskak eskolaratu daitezen, urteko kuotarik ez diegu kobratzen. Munawar eskolako 2014ko nesken kuotak ordaintzetik gertu gaude dagoeneko. Egoera berezian dauden mutikoenak ere geuk ordaintzen ditugu. Une honetan, neskak gehiago dira mutilak baino. 13-14 urte arteko neska-mutikoei bideratzen dizkiegu laguntzak.\nGurasoek zela hartzen dute fundazioaren laguntza?\nUlertu dute eta baloratzen dute. Ikusi dituzte aurrerapenak. Neska batzuk, gainera, negozio txikiak jartzen ere hasi dira. Esaterako, umeak eskolan erabiltzen dituzten uniformeak egin eta saltzen dituzte. Baina orain dela 10 urte ez zioten garrantzirik ematen euren alabak eskolaratzeari. Apurka-apurka, proiektu batzuk jasangarri egiten hasi dira, esaterako, eskola garraioa edo goi mailako ikasketendako beka batzuk.\nFundazioko kideak han ematen duzue denbora tarte bat?\nBai, sarri joaten gara, hilabeteko egonaldiak izaten dira. Baina saiatzen gara haiek beren kabuz antola daitezen, modu endogenoan. Hemen Koordinazioa bakarrik\nErlijioa zenbateraino dago fanatizatuta han?\nAzkeneko urtetan egoera okertu egin da alde horretatik. Orain gutxiagotan joaten gara. Izan ere, Pakistango beste toki batzuetan gertatu dira kasuak non medikuak garbitu egin dituzten polioaren edo beste gaixotasunen baten kontrako txertoa jartzearren. Talibanen presioa geroago eta agerikoagoa da.


Finantza egoeren atariko azalpena | Athletic Club\nHasieraAlbisteakFinantza egoeren atariko azalpena\nFinantza egoeren atariko azalpena\nCOVID19ak 19/20 eta 20/21 denboraldietan Klubaren diru-sarrera arruntetan izango duen eragina 37,4 milioi eurokoa da\nAthletic Clubek egoera sendoa mantentzen du 137,1 milioiko ondare garbiarekin, hau da, pasibo osoaren %44,5, 102,2 milioiko epe luzerako hornidurak eta 166,2 milioiko diruzaintza 2020ko ekainaren 30ean.\n2020/21 denboraldirako 97 milioi euroko diru-sarrera arruntak aurreikusten dira, eta pandemiaren eraginez 15,4 milioi euroko inpaktua egongo da, beraz, ez dira sartuko. Horrek esan nahi du COVID19ak bi denboraldietan izan dituen ohiko diru-sarreretan 37,4 milioi euroko eragina izango duela.\nDeskargatu Egoera Finatzarioaren Atariko Azalpena\nAthletic Clubeko Zuzendaritza-Batzordeak, azaroaren 30ean bilduta, Ohiko Batzar Nagusia 2020ko abenduaren 27rako deitzea erabaki zuen. Batzar horretan, besteak beste, 2019/20 denboraldiko emaitzak eta 2020/21 denboraldian bere jarduerak egiteko beharrezkoak diren aurrekontuak onartuko dira.\nBi ekitaldi ekonomiko horiek pandemiak gizarte osoari eta Athletici eragindako kaltepean egiten dira. COVID-19aren ondorioak are larriagoak izango dira 2020/21 denboraldian, amaitutako azken denboraldian izan direnekin alderatuta. Garrantzitsua da bi ekitaldi ekonomikoak (2019-2020 itxiera eta 2020-2021 aurrekontua) batera aztertzea; izan ere, nahitaezko kontabilitate-aldizkakotasunek denboraldi bakoitzeko benetako eraginen ikuspegia desitxuratu dezakete.\n2019/2020 denboraldiaren itxiera\n2019/20 ekitaldiak martxoaz geroztik osasun-pandemiaren ondorioen eragina izan du, eta ondorioek 2020/21 ekitaldi osoan zehar iraungo dute.\nCOVID-19aren inpaktuak diru-sarrerak %19,5 murriztea ekarri du (-21,96 milioi euro), eta horrek, diru-sarrera horiei zuzenean lotutako kostuak deskontatu ondoren (1,1 milioi), azken emaitzetan -20,85 milioiko inpaktua izan du.\nDiru-sarreren galeraren eragina arintzeko, Klubak merkataritzako diru-sarrerak ziurtatzeko eta gastuak ahalik eta gehien kontrolatzeko politika aktiboa gauzatu du.\nKudeaketan egindako ahalegin horiek zaildu egin dira, zerga-ingurunea aldatu egin baita 2019ko urriko Batzarrean jasotako eta onartutako aurrekontuaren aldean; aldaketa hori 2019ko abenduaren 19an berretsi zen eta 2019ko ekitaldi fiskalari eta ondorengoei eragingo die.\nLangile-gastuetan, gizonezkoen lehen lantaldeko jokalariek eta teknikariek, Klubeko exekutibo nagusiekin batera, diru-sarreren galeraren ondorioak arintzen laguntzea adostu zuten, 2019/2020 denboraldirako ordainsaria borondatez jaitsiz, eta guztira 4,6 milioiko inpaktua da. Langile-gastuak aurreikusitako zenbatekoa baino % 6,5 handiagoak izan dira, aurrekontuan jasotako zerga-esparrua indargabetzearen ondorioz.\nGainerako gastu operatiboak 18/19 denboraldian egindakoak eta ekitaldirako aurrekontuan jasotakoak baino pixka bat beherago mantentzea lortu da.\nKontabilizatzen den 2019/2020 denboraldiko emaitza garbia -20,85 milioi eurokoa da, COVID-19ak ekitaldian izandako inpaktuen ondoriozko galeren zenbateko bera.\nFinantzei dagokienez, 2020ko ekainaren 30ean osasun-pandemiak diruzaintzan eragindako inpaktua -19,98 milioikoa da, eta zenbateko horretan 7,6 milioiko inbertsioa dago.\n2020ko ekainaren 30ean, Klubaren egoera-balantzeak 137,1 milioi euroko ondare garbia, 166,2 milioiko diruzaintza eta hurrengo ekitaldietako galerak estaltzeko 102,1 milioiko hornidurak jasotzen ditu. Horrek guztiak esan nahi du Klubaren kaudimena bermatuta dagoela, eta Ligako kluben maila gorenean.\n2020ko uztailean, Klubak ikerketa bat argitaratu zuen bere jarduerarekin sortzen duen inpaktu ekonomiko eta sozialari buruz. Bertan, Athletic lurraldeko eragile nagusietako bat dela erakusten zen. Athleticek Bizkaiko diru-sarrera fiskalei egindako ekarpena, 2018/19 ekitaldian (azterketa egiteko datu itxiak dituen azken denboraldia), 103,2 milioi eurokoa izan zen, hau da, 2019an Bizkaian garraio publikorako zegoen aurrekontuaren %70. Kopuru hori nabarmen handitzen da Gizarte Segurantzari egiten zaion ekarpena gehitzen badiogu, Athleticek zuzenean edo zeharka sortzen dituen jardueren ondorioz 2.800 langile baitaude.\n2020/2021 denboraldirako aurrekontua\n2020/21 denboraldirako 97 milioi euroko diru-sarrera arruntak aurreikusi dira, hau da, aurreko denboraldian lortutakoen antzeko kopurua. Esan behar da konparazio hori 2020ko uztaileko diru-sarrerak eta gastuak 2020/21 denboraldian kontabilizatzeko betebeharrak baldintzatzen duela. Hau da, 2019-2020 denboraldia berandu amaitzeagatik aurreko denboraldiko lanbide-jarduerari zegozkion 2020ko uztaileko diru-sarrerak eta gastuak 2020ko uztailaren 1ean hasten den ekitaldi ekonomiko berriari egotzi behar zaizkio kontabilitatean. zeina 2020/21 denboraldiko finantza-egoerei baitagokie. Kontabilitate-efektu hori aldizkakotasunetatik kentzen bada, COVID-19ak 2020/21 denboraldian izango duen benetako inpaktuak 27,6 milioi euroko diru-sarrera arrunten murriztea ekarriko du. Horregatik, behar-beharrezkoa da 2020/21 aurrekontuen proposamena aztertzea, Covid-19ak eragindako bi denboraldien esparruan.\nCOVID-19ak 2020/21 ekitaldian izandako diru-sarreren benetako galerak hiru negozio-ildori eragiten die funtsean: bazkideen kuotei (-17,2 milioi euro), estadioaren txartelei eta kudeaketari (-7,4 milioi euro) eta telebista-eskubideei (-2,5 milioi euro). Diru-sarreren galera horietan bazkideei egiten zaien ezohiko eskaera dago, hots, pandemiagatik joan ezin izan diren edo ezin izan duten partiden kostuaren %30 kobratzea onartzeko eskatu zaiena.\nMerkataritzako diru-sarreren atalean, Museoaren eta denden diru-sarrerak gutxienekora murrizten badira ere, jaitsiera hori ia osorik konpentsatu ahal izan da babesleen kudeaketarekin, eta -0,4 milioiko inpaktu negatiboa izan du denboraldian, nahiz eta oraindik ere zalantzak dauden diru-sarreren behin betiko eragin-mailari buruz, osasun-egoerak ekitaldiaren amaierara arte izango duen bilakaeraren arabera.\nGastuen kapituluan, aurreko denboraldiarekin alderatuta %2ko murrizketa duten aurrekontuak aurkeztu dira,; murrizketa hori % 4,63koa da gastu arruntei dagokienez (amortizazioak eta hornidurak kontuan hartu gabe).\nGastuetan gehikuntzak gertatzen diren bi atal daude; “Zerbitzu profesional independenteekin” bat datozenak (protokolo berriak eta osasun eskakizunak pandemiagatik eta ahalegin handiagoak digitalizazioarekin lotutako jardueretan, Klubak bere prozesu guztietan teknologia berrien alde eta urruneko kudeaketaren ezohiko neurrien alde egindakoaren ondorioz), eta “beste kudeaketa gastu batzuk”. Bigarren honetan, Vianako Itunaren ondoren (CSDk, Ligak eta EFFk lortutakoa), Ligako klubek eta KSAek zenbateko handiagoak jarri behar dituzte, futbol ez-profesionalerako eta beste kirol batzuetarako telebista-eskubideen diru-sarrera guztien %2 gehiago.\nLaburbilduz, 14,3 milioi euroko galerak izango dituzten emaitzak aurkeztuko dira Batzarraren onespenerako, eta COVID-19aren inpaktua horien %100 da.\n2020/21 denboraldia ixtean, aurreikusitako Ondare Garbia 122,9 milioikoa da, 78,6 milioiko hornidurarekin eta 127 milioiko diruzaintzarekin.\nAthletic eta Petronor, energia berria\nEkintza honen helburua da energia-komunitate bat sortzea, athleticzaleei beste energia-kontsumo jasangarriaren eskaintza ziurtatzeko\n2020-21 denboraldirako kuoten proposamen berria\nAthletic Clubeko Zuzendaritza Batzordeak bazkideen kuoten diru-sarrerarik gabeko aurrekontua aurkeztuko du Ezohiko Batzarrean\nEzohiko Batzar Nagusiaren Gai-zerrenda\nOtsailaren 21eko batzar telematikoan aztertu beharreko gaiak eta deialdi ofiziala\nGuggenheim bisitatu lagun batekin\nGuggenheim Museoak ‘Bilbao eta pintura’ erakusketara pertsona bat gonbidatzeko aukera eskaintzen die Athleticeko bazkideei


Vienne – Euskal Herria: bilketatik sorkuntzarat — Euskal kultur erakundea\nVienne – Euskal Herria: bilketatik sorkuntzarat\nMichèle Bouhet & Koldo Amestoy © Marion Lastiri (EKE)\n2018ko ekainaren 19an, partaidetza hitzarmen bat izenpetua izan zen Poitou-Charentes-eko Baserrialdeko Egoitzen Eskualdeko Batasunaren eta Euskal kultur erakundearen artean. Lurraldearekiko eta bere kulturarekiko harremana galdezkatzen duen proiektu esperimental bat plantan ezartzea, hori da partaidetza berri honen helburu nagusia. "Habiter, penser, raconter les territoires en citoyens en Nouvelle-Aquitaine" izenburuarekin, proiektu hau Akitania Berriko lau lurraldetan eramana da: Charente-Maritime, Deux-Sèvres, Vienne eta Euskal Herria.\nAzken bi lurraldeei dagokienez, proiektuak bi artisten laguntza badu: Civray-n (Vienne) kokatua den de la Trace Konpainiako Michèle Bouhet-ena, eta Koldo Amestoy-rena. Horrela, 2018ko urtarrilaren eta irailaren artean, bi kontalariek, herritaren hitzak bildu zituzten Vienne departamenduko "Pays Civraisien" izeneko lurraldean eta Euskal Herriko Hiriburuko herrian. Bilketa honek 2019an argitaratuko den berridazketa lan artistiko bat ukanen du ondoriotzat. Horrela, bi lurraldeetako biztanleekin bildua izan den ahozko memoria hau material bikain bai izanen da lekukotasun ezberdin horien funtsatik literatura lana baten sortzeko eta irudikatzeko.\nIkus Koldo Amestoy-ren elkarrizketa, EKEk 2010ean egina\nPoitou-Charentes-eko Baserrialdeko Egoitzen Eskualdeko Batasuna


14 emanaldi eskainiko ditu Kalerkik lau egunetan banatuta | El Diario Vasco\nZarautz14 emanaldi eskainiko ditu Kalerkik lau egunetan banatuta\n14 emanaldi eskainiko ditu Kalerkik lau egunetan banatuta\nSan Fermin egunean enzierroa izango da berriz.\nUztailaren 4tik 7ra bitartean Zarauzko kaleak jendez beteko dira Kalerki XVI. Kale Antzerki Jaialdia dela eta\nJUAN MARI ZUBIAURREZARAUTZ. Sábado, 29 junio 2019, 10:33\nAlkateak, Xabier Txurruka, eta kultur teknikariak, Olatz Azkue, Torre Luzeako parkean aurkeztu dute datorren astean ospatuko den Kalerki 2019, aurten 26. edizio beteko duen Kale Antzerki Topaketa.\nUztailaren 4tik 7ra bitartean burutuko den jaialdian, 14 emanaldi izango direla adierazi dute. Bere lana eskainiko duten konpainien %50 Euskal Herrikoak izango dira eta gainerakoak kanpokoak. Azken horien arteko bi atzerritarrak dira, Frantziakoak eta Keniakoak hain zuzen ere.\nJule 19:00 Frontoi Txiki. Basoa 20:00 Munoa. Calor 21:30/23:00 Torre Luzea. Vida 22:00 Villa Manuela.\nGu Agustina 19:30 Frontoi Txiki. Manez eta Kobreak 20:00 kalez-kale. Vida 22:00 Villa Manuela. The Black Blues Brothers 22:30 Munoa. Tour Vacanal 23:30 Frontoi Txiki.\nWe-Ding! 18:30 Munoa. Prozak 19:00 Frontoi Txiki. Tout ira bien 20:00 Lege Zaharren enparantza. Benditas 18:30/19:30/20:30 Larrosategia. No sin mis huesos 23:00 Munoa.\nZezenak 18:30 Kalean.\nJaialdiaren lehenengo hitzordua uztailaren 4an izango da, hurrengo ostegunean. Hortzmuga konpainiak 'Jule' antzezlana eskainiko du, umorea eta fantasiaz betetako emanaldia adin guztietako publikoarentzat. Frontoi Txikin izango da ikusgai 19:00etan. Ondoren, 20:00etan, Munoan, 'Basoa' dantza pieza eskainiko du Dantzaz konpainiak, dantzaren bitartez errefuxiatuen esperientziak azaltzeko.\nJarraian, Jean Philippe Kikolas taldeak 'Calor' ikuskizunaren bi emanaldi eskainiko ditu, 21:30ean eta 23:00etan, Torre Luzea parkean. Etxerik gabe bizi den hainbat pertsonaren arazoan oinarritu da, etxetik ihes egin behar izan dutenen egoeran. Emanaldi hau ikusteko ezinbestekoa izango da aurretik txartela eskuratzea Modelo Aretoko takilan.\nOstiraleko emanaldiei Ereintza Dantza Taldeak emango die hasiera. 'Gu Agustina' ikuskizunarekin. Pilota, emakumea, bertsolaritza, musika eta dantza uztartuko dira Frontoi txikian, 19:30ean. Arratsaldeko 20:00etan, 'Manez eta Kobreak' abiatuko dira Modelo Aretotik Kalerkiko bigarren egun honetan. Musikariak eta sorpresa, kalez kale.\nAkrobaten emanaldi ikusgarria ikusteko parada izango da Munoan, gaueko 22:30ean, publiko ororentzat. 'The Black Blues Brothers' konpainiak Blues Brothers musika talde ezagunaren estetika eta musika oinarritzat hartuta emanaldi borobila eskainiko du.\nEta gauari amaiera egokia emateko De Vacas talde galiziarrak musikarekin emango dio agurra ostiralari. Musika eta umorea izango dira protagonista Frontoi Txikin, 23:30etatik aurrera. Hiru emakumek betiko kantak beste era batera moldatu eta interpretatuko dituzte.\nKalerkiko hirugarren eguna, larunbata, gogotsu hasiko da ezkontza batekin, 18:30ean, Munoan. Los Moñekos dantza taldeak antzerkiaz, umoreaz eta maitasunaz gozatzera gonbidatzen ditu guztiak. 'We-Ding!' du bere lanak izenburua.\nAkrobaziek eta umoreak ere bere lekua izango dute Malas Konpañias Zirko Talderen 'Prozak' ikuskizunean. Euskal talde honek, publiko guztientzako ikuskizuna ekarriko du, Munoatik hasi eta Frontoi Txikira bitartean kalez kale ibiliko dira, 19:00etan hasita.\nClown eta keinu antzerkia gustuko dutenek Frantziako Cie dé-Chainee konpainiaren 'Tout ira bien' ikuskizunaz gozatzeko parada izango dute, 20:00etan, Lege Zaharren enparantzan.\nEl Mono Habitado konpainiak 'Benditas' antzezlanaren hiru emanaldi eskainiko ditu Larrosategian: 18:30, 19:30 eta 20:30ean. 20 minutuko saioetan, mendian dabiltzan bi emakume artzaini Ama Birgina azalduko zaie eta... Emanaldi hau ikusteko ezinbestekoa izango da aurretik txartela eskuratzea Modelo Aretoko takilan. Larunbata bukatzeko, 23:00tan, Munoan, Iron Skull konpainiak Miguel de Cervantes idazlearen biografia aztertuko du, 'No sin mis huesos' dantza emanaldian.\nZezenak azken egunean\nKalerki 2019a uztailak 7an amaituko da, San Fermin eguna, eta azken urteetan egin den bezala txupinazoa eta Zezen Puzgarriak izango ditugu kalean gora eta behera, 18:30ean.\nTik Tak Producciones nafar taldea arduratuko da Iruñako kale itxura ematen gure alde zaharrari. «Jantzi zuriak eta zapi gorriak soinean dituzuela etorri» eskatu dute antolatzaileak benatako San Fermin eguna denok igaro dezagun.\nAipatu den bezala, ikuskizun batzuk ikusle kopuru mugatua izango dute, Calor, Viva eta Benditas. Emanaldi horiek ikusteko ezinbestekoa izango da txartela eskuratzea. Horretarako, txartela Modelo Aretoko txarteldegian 17:00tatik aurrera egunero eskuratu ahal izango dute interesa dutenak.\nTxartelak doan dira, ez da ezer ordaindu behar. Aurreko edizioetan ere honelako egoerak gertatu izan dira eta orduan aurretik eskuratzen ziren txartelak baina gero emanaldia hasten zenean espero baino jende gutxiago azaltzen zen, arrazoi ezberdinagatik. Horrek bultzatu du antolaketa, egunean bertan txartela hartzera joateko eskatzera.


Unai Elorriaga — Wikiquote\nUnai Elorriaga Lopez de Letona (Bilbo, 1973ko otsailaren 14a) euskal idazle eta itzultzailea da. Bere lehen eleberriarekin (SPrako tranbia) arrakasta eta ospe handia lortu zituen. Txikitatik Algortan (Getxo, Bizkaia) bizi da.\n"Adineko jendearen ahozkotasuna zoragarria da. Nire eleberriaren proposamena lasaitzekoa eta jendeari entzutekoa da. Batzuetan, bideetatik ibiltzea autopistetatik ziztu bizian bidaiatzea baino politagoa da. Zenbaitetan, aurkitzen duzuna bilatu behar zenuena baino interesgarriagoa da".\nEl Pais egunkaria, 2003ko martxoaren 21a.\n"Badakit nahi dudan bezala idazten jarraitu nahi dudala; modan dagoelako nobela historikoa egin beharra jasangaitza litzateke".\nEl Pais egunkaria, 2006ko ekainaren 4a.\n"Berdin sentitzen naiz eroso eta ezeroso. Berdin sufritzen eta nozitzen dut. Bi hizkuntzetan (euskaran eta gaztelanian) ditut arazoak eta satisfakzioak".\nEl Pais egunkaria, 2002ko urriaren 28a.\n"Beti izan dut gogoa diktadurari buruz idazteko. Guk, gure sasoian, ez dugu diktadura bat bizi izan, baina gu gaur egun garena gara 40 urteko diktadura bat egon zelako. Hau beharbada batzuentzat lelokeria bat izan liteke, globalizazio garai hauetan, baina nik ez nuen aitita-amamen euskara jaso diktadura hori egon zelako, beldurrez zirelako seme-alabei euskara irakasteko. Nik, beharbada, diktaduragatik ez balitz, bermeotarrez egingo nuke. Hizkuntza bat kultura oso bat da. Nik bermeotarrez egingo banu igual beste ikuspegi bat izango nuke... Hori xehetasun bat da, indarrez dena hartu zuten pertsona zital batzuek gure nortasuna nola eraiki zuten erakusten duen xehetasun bat. Eta, gainera, ondoriorik jasan ez duten pertsonak izan dira".\nBerria, 2009ko ekainaren 6a.\n"Eleberri luze bat idaztea irakurlea zigortzea dela uste dut. Badira liburu luze oso onak, baina liburu horiek berak orrialde gutxiago izango balituzte, askoz hobeak izango lirateke".\n"Ez dago diktadura baten menpe erortzetik libre dagoen herririk".\n"Futbolean, bigarren mailara jaisteko beldurrez ari bazara, hanka larritu egiten zaizu, eta ez duzu jokatzen. Literaturan ere askotan gertatzen da hori".\nArgia astekaria, 2008ko uztailaren 6a.\n"Hitzen konbinazio musikal perfektuaren bila 8.000 aldiz irakurtzen dut pasarte bakoitza. Batzuetan, esan nahi dudana ondo esanda dago, baina badago soinuan kriki-kraka bat. Oker dagoen nota detektatzen dudanean, kendu egiten dut, bertan diodana garrantzitsua den arren. Nahiago dut soinuari eutsi esanahiari baino, eta kendutako informazioa aurrerago edo atzerago jarriko dut. Garrantzitsuagoa da niretzat erritmoak egoki eta suabe eramatea".\n"Inori ez nioke utziko gaztelaniarako itzulpena egiten, badakit eta zer den itzultzea. Nik asko maite ditut nire liburuak".\n"Munduan existitzen den orok dauka zerbait erakargarria, ez zaio alferrik norbaiti gustatzen. Norbait hori erakarri badu, esentziala da, eta mundu guztiarentzat balio dezake ondo esplikatuz gero. Hor dago literaturaren funtzioetako bat, gauzak ondo esplikatuz erakartzea".\n"Nik, liburu batekin, tira, orain bigarrena bukatu berria dut, oraindik ezin dut nire burua benetako idazletzat hartu. Duintasun kontua da. Beharbada, hemendik 20 urtera edo...".\n"Niri ez zaizkit muturrak gustatzen. Alderdi baten ideologia bere osotasunean onartzea itxuragabea iruditzen zait".\n"Nobela berria, sikuagoa denez, beste norbaiti itzularazteko tentazioa izan dut, baina semea edo alaba beste bati uztea bezalakoa iruditzen zait. Bai, beharbada nik baino hobeto zainduko du baina nahiago dut nire haurra nirekin egotea".\n"Teleberrian hiru buruko ume bat jaio dela esaten badizute kuriosoa iruditzen zaizu, eta nobela batean irakurtzen baduzu idazlea pasatu egin dela".\nOrrialdearen azken aldaketa: 6 urria 2015, 14:04.


Alacant, almeria, bartzelona, madril, Pontevedra eta Valladolid\nPolizia Nazionalaren hamabi pertsona atxilotu izateagatik materiala banatu eta haurren abusu sexualaren Internet bidez\nAtxilotuen artean dago zuen emakume baten sexu-konnotazioak ditu irudiak alabaren adin txikikoa, beste atxilotu dute; # # berehalako mezularitzaren bidez parte hartu du zaie 14 telefono mugikorrak, hiru ordenagailu eramangarriak, bederatzi disko gogorrak, bi tableta eta 24 CD-Roms\nEragile polizia nazionalaren atxilotu dituzte hamabi pertsona alacant, Almeria, bartzelona, Madril probintzietan, Pontevedra eta Valladolid izateagatik eta banatu, ustez, haurren abusu sexualaren materiala internet bidez.\nAtxilotuen artean banatzen duen emakume bat dago sexu-konnotazioak ditu irudiak alabaren adin txikikoa.\nIkerketen denean hasi ziren estatu batuetako enbaxada espainian buruzko informazioa bidali zuen eta hainbat ikerketak deskribatuko ditu adingabekoentzako zentro nazionalak, eta Bestean Ere Esplotatzaileak Dira (NCMEC) estatu batuetan, ustezko buruzko delituak adingabeen prostituzio eta desagertzen ari da. informazio hori gertaerak eta delitu-materiala banatuko haurren abusu sexualaren espainiako Internet bidez.\nOndoren, lortu zuten hamabi erabiltzaileak identifikatzeko, hainbat kudeaketa especializaos espainian dauden web-materiala erabili eta banatzeko sexu-esplotazioa, eta, beraz, atxilotu egin zen. Probintzietan Alacant, almeria eta Madril preso izan bi pertsona horietako bakoitzean. atxilotu egin dituzte, berriz, Bartzelona eta gipuzkoa izan ziren lau Pontevedra eta Valladolid aurrez atxilotu zuen pertsona bat probintzia bakoitzean.\nAlmeriako probintzian bat atxilotu zuen emakume bat izan zen sexu-konnotazioak ditu haren alaba irudiak adin txikikoa, berehalako mezularitzaren aplikazio baten bidez beste atxilotuak, probintzia, Bartzelona. Besteak beste, eragin operatutakoak barnean sartu ditugu, atxilotuen 14 telefono mugikorrak, ordenagailu eramangarriak, a nabarmentzen dira hiru bederatzi disko gogorrak, bi tableta eta 24 CD-Roms.\nPolizia Nazionalaren gogoratu gorde edo partekatu irudiak adingabeen sexu-delitu bat da, eta, bere izatearen berri izan behar dute bertan jasotako aurrean salatu sare sozialetan edo polizia nazionala.\nKonfiskatutako Madril 800 kilogramo-ore eta gatzekin nahasturik kokaina-anana izoztua


Pola Salabarrieta –\nHortxe bukatu zen Pola Salabarrietaren historia eta hortik aitzina hasi zen haren legenda. Gaur Kolonbiako independentziaren ikurra da. 1967ko azaroaren 9an, Kolonbiako Errepublikaren Kongresuak azaroaren 14a, hau da, Pola fusilatu zuten eguna, “Kolonbiako emakumeen egun”-tzathartu zuen. 1944an, Pola Salabarrieta izeneko tragedia jokatu zen. 1995etik 2016ra 10.000 pesoko billetetan Pola Salabarrietaren erretratua ikus zitekeen. Eta 2010ean, Kolonbiako Telebistak Pola Salaberrietari buruzko telesail arrakastatsua eman zuen.\nPola Salaberrieta abertzale handia izan zen, gazte urteak bere herriaren independentziaren aldeko borrokan eman zuena. Espainiarrak mugimendu independentzia-zalea zapalketaz, ankerkeriaz eta odolez zanpatzen saiatu baziren ere, ezin izan zuten kolonbiar herriaren matxinada zapuztu. 1858an Granadako Konfederazio independentea sortu zen, 1861ean Kolonbiako Estatu Batuak eta1886an, azkenik, Kolonbiako Errepublika. Ezin dira herrien nahiak odolez ito. Eta Ameriketan izan zen bezala, Europan ere, XXI. mende honetan, Euskal Herriak, Kataluniak, eta beste hainbat herrik libertatea erdietsiko dute. Hala bedi!\ngranada berria, historia, Kolonbia, Pola Salabarrieta, Venezuela


Kultura demokratiko parte-hartzailea sortzeko gune izango da Dagigun — Debako udala\nDebako Udaleko partaidetza-batzordeak (Gilen Garcia, Itziar Irizar, Pedro Bengoetxea eta Eneritz Gomez) sustatuta egin den ekitaldian herritarrekin batera egon dira eragileetako ordezkariak. Ekitaldian hitza hartu dute Gilen Garcia alkateak, Mikel Pagola Gipuzkoako Foru Aldundiko Partaidetzako zuzendariak, Itziar Gonzalez arkitektoak eta Igor Ahedo EHUko irakasleak.\nParte-hartze batzordearen bateratze politikoko espaziotik eta Udaleko arlo estrategikoetako (Idazkaritza, Komunikazioa, Turismoa eta Geoparkea, Hirigintza, Kultura, Euskara, etab.) teknikarien eta kolaboratzaileen inplikazioarekin, udalerriko elkarteetako eragileen eta herritar aktiboen mapa egiten eta eguneratzen hasi da, haiekin batera lankidetzarako gune egonkor eta iraunkor bat eraiki ahal izateko. Espazio hori aurrerantzean 'Dagigun partaidetzarako gunea izango da'.\nHerritarrei beren protagonismoa itzultzea da helburua, beren lehentasunak eta beharrak definitzeko. Partaidetza-batzordearekin partekatutako gaikuntza eta lidergoa ematea, kalitate demokratikoa eta gardentasuna hobetzeko erabakiak hartzerakoan eta politika publikoetan.\nZumardiari buruzko eztabaida puntualaren aurretik, tartean dauden pertsonen benetako sare bat eraikiko da, elkarren artean eta Udalarekin lotuta. Era berean, dinamizazioaren, parte-hartzearen eta kalitate demokratikoaren arloko prestakuntzarako aukera emango zaie Zumardiko eztabaidan parte hartu nahi duten gazteei, eta, horrela, pertsonen poltsa bat sortuko da, antzeko prozesuetan laguntzen eta inplikatzen jarraitzeko behar den prestakuntzarekin, bai beren erakunde eta udalerrietan, bai inguruko udalerrietan. Itziar Gonzalezek eta Igor Ahedok emango diete formazioa. Uztailaren 15ean bertan 8 pertsonak parte hartu dute lehen bileran.\n“Komunitatea eta lurraldea egiteko modu berritzaile eta horizontala praktikara eramateko anbizioa dago, eta bertako biztanle guztiek kultura demokratiko parte-hartzailea sortzeko borondatea dugu”, Gilen Garcia alkatearen hitzetan.\nGFAko Mikel Pagolak zorionak eman dizkie Partaidetza Batzordeko kide guztiei eta herritarrei. Dagigun parte-hartzea eta anbizio handiko prozesu baten hasiera dela esan du. “Prozesu horren zain egongo gara, eta behar duzuen guztian lagunduko dugu, lurralde historikoko beste udalerri batzuetan erreplikatu ahal izateko”, adierazi du Pagolak.\nIgor Ahedo EHUko irakasleak bideo bidez hitz egin die bertaratu direnei. Zumardiaren prozesuan aurrez eman duten aholkularitzari buruz aritu da. Hausnarketa labur bat ere egin du herritarren parte-hartzearen balio estrategikoari buruz eta horrelako prozesuak bultzatzeari buruz.\nDagigun partaidetza-gunea sortzeko prozesu kooperatiboaren proposamena aurkeztu du Itziar Gonzalezek. “Prozesu hori 2021eko martxoan hasi zen, eta lehen etapa batean amaituko da, Zumardiko partaidetza-prozesua eginez”. Ondoren egin daitezkeen partaidetzan oinarritutako bestelako proiektuak Dagigunen barruan landuko dira.


Ur-andelak berreraikitzeko diru-laguntza emango dute Araban | El Correo\nZurekinUr-andelak berreraikitzeko diru-laguntza emango dute Araban\nEzohiko inbertsioetako bat izango da, eta 1,2 milioi eurokoa izango da\nPAUL PICADO Martes, 11 septiembre 2018, 23:53\nAraban ur-andelak berreraikitzeko diru-laguntza emango dute. Guztira, 1,2 milioi euroko ezohiko inbertsioa izango da, altako ur-sareko zerbitzuak ematen dituzten erakundeetarako. Horrez gain, 1.500.000 euroko funts bat ere sortu da tokiko erakundeen premiazko beharrei erantzuteko.\nEsan bezala, 1,2 milioi euro erabiliko dira ur-andel berriak eraikitzeko, eta lan horiek oso beharrezkoak dira, izan ere, gaur egungoek egitura arazoak dituzte. Beraz, lehenbailehen ekingo diote andel berria eraikitzeari, geroago aurretik zeudenak eraisteko.\nBestalde, sortu duten funtsaren bidez, ustekabeko premiazko inbertsioak finantzatuko dira, aurrekontuan kreditu egokirik ez badute, eta pertsonentzat benetako arriskua edo arrisku potentziala ekartzen badute.\nLanak hiriguneetan egingo dira, eta gertaera hauek eragindako betebehar ekonomikoak lagunduko dira diruz: fenomeno naturalengatik gertatutako kalteak; arautegi aldaketek ekarritako betebeharrak eta administrazio publikoen eskumenak edo ebazpenak gain hartzea; hasiera batean kontuan hartu ez diren ur-andelen estankotasun, egonkortasun eta segurtasunerako beharrezkoak diren obren aldaketak; aurrekontuan barne hartu ez diren beste gertaera batzuk, hala nola aurreikustea zailak direnak edo nahitaezkoak, eta, azkenik, etxebizitzen eta haietan bizi direnen egonkortasuna babesteko beharrezkoak diren beste edozein egoerak.\nBeraz, oso beharrezko lanak direnez, partzuergoek eta eskumeneko tokiko erakundeek ere eraikuntza-lanetan parte hartuko dute.\nPoesia esperimentaleko jaialdia Bilbora heltzear da Kukai eta Brodas Bros taldeek dantza tradizionala eta hip hopa uztartzen dituen ikuskizuna plazaratuko dute


Hiztegiko defini... (4)\nJan eta lo, beti potolo¹\nArgaltzeko dietak eta aholkuak izango dituzu hizpide ikastunitate honetan. Lehenengo atazan, artikulu bat irakurriko duzu eta bertatik aterako dituzu gure artean arrakasta handia duten dietetan proposatzen diren ohitura ez oso osasungarriak. Ondoren, argaldu nahi duenari oinarrizko aholkuak jakinaraziko dizkiozu kontsultako elkarrizketan, aditu batek esandakoan oinarrituz.\nHerritar arruntarentzat, behintzat, arrunt ezezaguna goiko terminoa. Izatez, ordea, seguru asko erizainarekin izango du harremanik handiena gaixoak, baita konfiantzarik handiena ere askotan: berari esango dizkio osagileari esatera ausartzen ez den hainbat kontu. Hor daude, anbulatorioetan, osasun-zentroetan, ospitaleetan...


Azal gorridunok - Bizkaiko Hitza\n2021, martxoak 05 Bizkaia, Iritzia 771\nOso azkar hitz egiten dut; eta eguzkiak, haize hotzak edota tenperatura aldaketek aurpegiko azala gorriarazten didate. Bi gauza horiek oso presente ditut, baina bada aldiro-aldiro gogorarazten dizun jendea. Neguan berogailua martxan duen taberna batera sartzen zara zure bufanda eta zure jaka, eranzten dituzu denak eta korrora gerturatzen zara. Bat-batean parean duzunak harriduraz esaten dizu: “Zeinen gorri zauden!”. Zuk baietz erantzuten diozu, badakizula. Benetan sentitzen ez duzun irribarre batekin ematen dizkiozu azalpenak eta berak buruarekin baietz egiten dizu. Amaitzen duzunean: “Eske pasada bat da; ze gorri…”, eransten dio elkarrizketari. Amorratuta zaudela uste duzu, baina lotsatuta zaude. Amorratzeko zure buruarengan bestelako segurtasun bat behar zenukeela pentsatu duzu, eta zaila zaizu berez txarretik ezer behar ez lukeen hori natural bizitzea.\nNik ikasi dut nire aurpegiko azal sentibera maitatzen, baina oraindik ere kosta egiten zait, nire aurpegi gorritua sarri ikusi arren, ikusten duen aldiro zerbait esan beharra duen horren aurrean hamar zentimetro ez txikitzen. Antzeko zerbait gertatzen zait azkar berba egitearekin ere. Uler dezaket prozesatzeko azkarregi berba egiten badut, norbaitek errepikatzeko eskatzea. Baina nik ez dut azkar hitz egiten inoren buruak katramilatzeko. Nik azkar hitz egiten dut, azkar hitz egitea ateratzen zaidalako. Marc Girok esandakoak ere izango du zerikusirik, ziur, baina gaur ez nahiz analisi horretan sartuko.\nAste honetan bertan gogorarazi dit aspalditik ezagutzen dudan batek azkar hitz egiten dudala. Arin hitz egiten dudala esan zidan, baina azkarregi hitz egiten dudala adierazi zidaten bere azalpenek. Barruan ziztada bat sentitu nuen: ez naiz egoki ari, ez naiz zuzen ari, ez naiz ondo ari. Baietz erantzun nion, banekiela, sarri esaten didatela. Esan zidan ez dagoela zertan pentsatzen den guztia esan, eta berak ezin duela nik esaten dudan guztia prozesatu. Barrenak krak egin zidan. Gaiarekin jarraitu zuen, eta zahartzaroan antzeko zerbait gertatu zitzaion ezagun baten istorioa kontatu zidan; alegia, esan beharraren esan beharrez ezer argirik esaten ez zuen norbaiten istorioa. Helburua parte-hartzailea zuen bilera baten ostean esan zidan hau guztia. Giro onean eta irribarrez eman zidan bere iritzia beste hainbaten aurrean. Nik ez nion esan txarto sentitu nintzenik; irentsi egin nuen.\nEz dut inoren asmo onik zalantzan jartzen; izan ere, badira asmo onez esaten hasi eta bidean desitxuratzen diren mezuak. Askotan, zure ustez kuriosoa edo deigarria den hori zurrunbilo bat izan daiteke parean duzunarentzat. Kalibratzen ikastea ere garrantzitsua iruditzen zait; norbaiti zerbait esan aurretik, esan behar duzun hori norentzat edo norengatik esaten duzun pentsatzea. Esaten duzun horretan zenbat den konparaketa, zenbat den botere lehia, zenbat duen norbere buruarekin bakean ez egotetik… Esatea libre da, baina baita ez esatea ere. Azala gorritzen ez zaionari barrua belztuko zaio, eta hitz egiteko abiadurarik ez duenak gauez ezingo dio buruari isiltzeko eskatu. Bakoitza bereak bizi du, zain dezagun elkar gehiago (zaindu adiera bakarrean ulertuta).


Deustuko Arilla botika proiektua | Landa Ebanistería\nDeustuko Arilla botika\nLekua: Deustu (Bilbo)\nErabilitako materialak: zur lakatua, lauzak, haritz-akabera eta akabera gris desberdinak dituzten laminatuak.\nDeustuko Arilla botika, hirugarren belaunaldiko botika bat.\nBotika honetan, dekorazioak egiturazko elementu klasikoak eta berritzaileak konbinatzen ditu; nabari da Sube Interiorismoko Begoña Susaetaren eta haren kolaboratzaileen ukitua.\nBotikak 1948an zabaldu zituen ateak. Egungo kudeatzaileek ukitu modernoa eman nahi izan diote, nahi zuten emaitza lortzeko. Haritz-laminatua, kolore desberdineko lakak, azulejuak eta bestelako materialak erabili dituzte, bai hormetan, bai zoruetan.\nErakusleihoen ondoan, zuriz lakatutako bi apal daude; egur bernizatuzko hankak dituzte, eta akabera matea. Lokalean sartzean, erakusmahai nagusia dago, eta, ezkerraldean, erakusmahai txiki bat, lagungarri gisa.\nErakusmahaiak laminatu zuriz eginda daude, eta xehetasunak dituzte aurrealdean:\nzur-akabera duten lamak.\nGrisez lakatutako erdiko horma-atala; erdian, letra zuriak ditu, «Arilla 1948», eta moldura perimetral bat.\nBeste 2 horma-atal, azulejuz estaliak; zoruarekin bat datoz, eta zurezko molduran ahokatuta daude.\nErakusmahaien barrualdean behar den guztia dago: tiradera-altzariak, teklatuetarako erretiluak, apalak, etab.\nErakusmahaiaren atzean eta alboetan, altzari lakatuak daude, goian apalategiak eta behean tiraderak dituztela. Erdiko erakusmahaiaren atzean, goiko modulu bat dago, eta botika txikiak emateko altzariaren atzeko aldean doan robotaren funtzionamendura egokitutako 3 nitxo ditu.\nSartu ahala, ezkerreko eta eskuineko hormetan, askotariko apalategiak daude, kristalezko lamaz eta apalez eginak. Aipatzekoa da belar-dendaren eremuko apalategiak, haritz-akaberakoak; egitura metalikoa duela, eta teilatu triangeluarra.\nLokaleko bi zutabeak albo bakoitzean hiru koadro dituen moldura batez estalita daude, eta, haietako baten ondoan, jendearentzako banku tapizatu bat jarri da.\nBeste alderdi interesgarri bat gurdi-formako modulua da; bi gurpil aizun ditu, lakatuak, eta produktuak erakusteko da, eta, noizean behin, tentsioa neurtzeko.\nLokal honetan, produktuak erakusteko bi gondola ere badaude. Laka eta zur-laminatua konbinatuta egin dira, eta tiraderak jarri zaizkio behealdean, eta apalategiak goialdean, gauza gehiagotarako erabili ahal izateko.\nIrudien galeria – zaharberritze osoa.


ADI Programa-laguntza psikologikoa konfinamenduan — Berdintasuna-andretxea — Eibarko Udala\nHelburua da laguntza psikologikoa, telefono bidezkoa eta on-line, eta, salbuespen gisa, aurrez aurrekoa, ematea aipatutako egoera horretan entzun, emozioei eutsi eta orientazioa behar duten pertsonei, gainezka egin ez dezaten. Horretarako, gizarte- eta/edo osasun-larrialdietako zerbitzuek artatu behar dituzten arrisku-egoerak detektatu eta bideratuko dira.\nLau zerbitzu edo programa erabiltzen dituzten pertsonak: beti ON (Eusko Jaurlaritzaren telelaguntza-zerbitzua), Zilarrezko haria (Nagusilan), Guztion Artean (Gurutze Gorria eta Caritas, Eusko Jaurlaritzarekin) eta Contigo (Cuidados Dignos Fundazioa), eta zaurgarritasun-egoeran dauden beste pertsona batzuk (bazterketaren eremuko erakundeek edo entitateek bideratutakoak). Konfinamendu- eta alarma-egoeragatik eta egoera horretara egokitzeko zailtasunengatik, ondoez emozionala areagotu zaie, eta, ondorioz, aurretiko arazo psikologikoak sortu edo larriagotu dira. Konfinamenduaren aurrean, honako erreakzio hauek hauteman dira, besteak beste: desorientazioa, bat-bateko depresioa, jokabide konpultsiboak, asaldura, oldarkortasuna, izua, ihesa (konfinamendua bertan behera uztea).\n1) Deribazioa (erabiltzailearen zuzeneko deia edo adierazitako telefono edo posta elektronikoaren bidezko deribazioa). 2) Hasierako harrera eta balorazioa: a) ez da onartu behar; b) hirugarrenengana bideratzen da beste profil batzuk izateagatik; egoera larria bada, larrialdi sozial eta sanitarioko zerbitzuetara bideratzen da, bereziki larrialdi psikiatrikoetara; c) esku-hartzearen hasiera. 3) Esku-hartzea: telefono bidezko edo on line elkarrizketa 1etik 3ra, 45 minutuko batez besteko iraupenekoa, eta, salbuespen gisa, aurrez aurrekoa. Modu justifikatuan, ohiz kanpo, elkarrizketen kopurua handitu ahal izango da. 4) Jarraipena eta ebaluazioa. Baliabide arruntetara bideratzea eta kasu horietan "alta" jaso ondorengo jarraipena barne.\nKoordinatzaile bat eta 5 psikologoz osatutako taldea. Guztiek esperientzia dute esku-hartze terapeutikoan, psikosozialean eta krisietan esku hartzen.\nSarbidea: 688 76 82 18 telefonora deituz edo posta elektronikoz: dispositivoadi2020 @gmail.com


Ana Roš-ek Guggenheim Bilbao Museoan hitz egingo du haren sorkuntza-prozesuari buruz | Sala de prensa del Museo Guggenheim Bilbao\nAna Roš-ek Guggenheim Bilbao Museoan hitz egingo du haren sorkuntza-prozesuari buruz\nAna Roš-ek, Hiša Franko jatetxeko chefak (Kovarik, Eslovenia), hitzaldia eskainiko du datorren azaroak 20an, asteartearekin. 2017ko The World’s Best Female Chef izendatu zuten Roš, eta oraingo honetan bere sukaldaritzaren eta sormen-prozesuaren inguruan arituko da, gastronomiako beste profesional batzuez lagundurik: hala nola, Bidane Baskaran, artzaina; Silvia García, Mugaritz jatetxeko sommelierra, eta Stefania Giordano, Nerua Guggenheim Bilbaoko maîtrea. Moderatzaile lanetan Lourdes Aedo arituko da, El Correo egunkariko Jantour ataleko kazetari eta zuzendaria.\nSormena Gastronomian zikloaren baitan antolatutako bosgarren solasaldia izango da hau; 2017an sortu zen ekimena, Guggenheim Bilbao Museoaren XX. Urteurrenarekin bat etorrita. Iaz, Mauro Colagreco, Virgilio Martínez, Bruno Oteiza eta Joan Roca sukaldariek publikoarekin partekatu zituzten haien ezagutza, esperientziak eta sukaldaritzari sormenez heltzeko modua. Hitzaldi-zikloa, halaber, TopARTE programaren baitan dago; horrek Museoaren espazioak diziplina guztietako kultura eragile eta erakundeei zabaltzeko asmoa du: musika, zinema, bideoa, dantza, antzerkia edo gastronomiari, alegia.\nHitzaldia eman eta hurrengo egunean, azaroaren 21an, Ana Rošek “Ongi etorri. Cenas a cuatro manos” deitutako ekimenean parte hartuko du Josean Alija Guggenheim Bilbaoko Nerua jatetxeko sukaldari-buruarekin.\nEguna eta ordua: azaroak 20, 18:00\nSarrerak: doan; ezinbestekoa da aurretiaz txarteldegian edo Museoaren webgunean eskuratzea\nIngelesez gaztelaniazko aldi bereko interpretazioarekin.


Eibarko ume berbetia — Eibar.ORG | Eibarko peoria\nHemen zaude: Hasiera / Blogak / Eibartik / Eibarko ume berbetia\nHiruzpalau aldiz aipatu dut gai hau blog honetan, esate baterako, Azpeitiko haur hizkera aipatu nuenean, edo patxito eta bihotzito entzuteak sortzen zidan bihotzerrea kontatu nuenean. Azkenengo aldiz, Eibarko haur hizkera aztertu nuenean.\nEuskarak gaur egun dituen ajeen artean, lagun arteko hizkera, hizkera afektiboa, dira larrienetakoak. Eta aje horien artean dago haur hizkera, umeekin erabiltzen dugun hiztegi berezia. Garai batean erabat arrunta; gaur egun, Swahilia baino exotikoagoa.\nEta haur hizkera ez da jolasa; gauza serioa da. Umearen hazkuntzak eta hizkuntza prozesuan garrantzi berezia duen tresna.\nHemen Eibarko ume berbeta. Umeekin erabiltzen diren berbak eta soinuak. Gehienak Eibarren entzun eta jasotakoak dira; inguruko herrietan (Bergaran eta Debagoienan) erabiltzen diren batzuk ere sartu ditut (DG oharra ipini diet). Esango nuke nahiko orokorrak direla gure azpieuskalki osoan, Durangon hasi eta Mutriku edo Antzuolaraino.\nbehia: nonua, aida, mumu\nmotorra, traktorea: burrun-burrun\nnegar egin: mañak\ntxakurra: uau-uau, toto (DG)


Disidentziak | Kultura | GARA Euskal Herriko egunkaria\nSemea fokak harrapatzera joan da denboraldi luzerako, urrutira. Ama eta emaztea bakarrik gelditu dira etxolan. Amaginarrebak zakil bat egin du foka baten hezur batekin eta haren larru finarekin estali ondoren jantzi egin du. Semearen lekua hartuz, bera joango da fokak harrapatzera eta, itzultzean, etxean sartu eta larruzko berokia zabalduz, titiak erakutsi errainari esanez: «Zatoz maitea!».\nInuiten ipuin zahar honek erakusten du sexu identitatearen gorabeherak ez direla oraingo kontuak. Egia da ere ipuina ez dela oso ondo amaitzen, semea bueltatutakoan ama hiltzen baitu sorginduta dagoela iritzita. Hala ere, ipuinari amaiera ematen dion emaztearen erantzuna ez da makala: «Baina, zer egin duzu? Nire senarra hil duzu!». Gogoetarako bidea ematen du, behintzat. Istorio hau bezala munduan barrena ere hamaika dira sexu harremanak hizpide hartzen dituztenak, askotan modu gordinean. Inuitena da ere senarrarengandik ihes egiten duten bi emakumeen istorioa, jasaten duten tratu txarretatik ihes, biak elkarrekin bizitzen jartzea erabakiz, hildako bale baten barnea bada ere. Edo Amazoniako herrixkako mutilez paso eginez, gozamena bere kontura bilatzen duen neska gaztearen ipuina. Norberak bere izatea askatasunez bizitzeko nahia hizpide duten ipuinak daude munduan barrena, kultur desberdinetan. Zoritxarrez, oraindik norberaren izaera ez heteronormatiboa askatasunez bizitzea ezinezkoa da. Eta hori ez da ipuin bat.\nAskatasuna da, ondorio kaltegarririk gabe xuxurlatu ahal izatea: «Zatoz maitea!».


Hiri-kanpaldiak, udarako aukera hobezina - ERA\nHiri-kanpaldiak, udarako aukera hobezina\nKanpaldi batera joatea esperientzia paregabea da, zinez berezia. Txikitan are gehiago. Sarritan, gainera, lehen abentura izaten da gure ingurutik kanpo. Oso bizipen aberasgarria izaten da. Izan ere, egoera berri horri esker, haurrek hainbat trebetasun eskuratu edo hobetuko dituzte, besteak beste, komunikazioan trebatuko dira, egoera ezezagunei heldu, taldean aritzera ohitu, gainerako haurrekin elkarlanean aritu… Ondorioz, balore positiboak barneratuko dituzte egun ahaztezin horietan.\nHautua behin eginda, gurasoendako mesede, kontziliazioan laguntzen baitute. Baina, honetan haurrak dira benetako irabazle. Izan ere, beraiendako onurak hamaika dira:\nHiri-kanpaldiek haurren garapenean laguntzen dute. Jolasa dute oinarrian, hots, haurrek ikasteko eta sozializatzeko erabiltzen duten tresna nagusia. Hori dela eta, arrunt egokiak dira garapen fisiko, psikiko eta emozionalerako.\nTrebetasun sozialak garatzen dituzte. Bakarrik moldatzen ikasten dute. Sarri, eskolakoak ez diren haurrak dituzte kanpaldiko talde berean eta horrek, lagun berriak egitera bultzatzen ditu. Hortaz, hiztegia aberastu ez ezik, harremanak ere lantzen eta aberasten dituzte. Gainera, erritmo mantsoagoa dutenek beti baliatzen ahal dute monitoreen laguntza eta lagun berriak egiteko jolasak.\nElkarbizitzari neurria hartzen hasten dira. Taldean lan egiten eta jolasten ematen dute goiza. Horrela, taldekideak ongi ezagutzeko aukera dute, baita norbere burua ere.\nHiri-kanpaldiak izan daitezke tematikoak, artistikoak, kiroletakoak…Nola edo hala, oro har guztietan sustatzen da haurren autonomia, sormena, fantasia, enpatia…\nHainbat adinetako haurrak biltzen direnez, beraien artean ematen den interakzioa emankorra izaten da, elkarri neurria hartu eta ezohikoak zaizkien egoeratan murgiltzen direlako.\nBeraz, egun ahaztezinak bizi eta, bide batez, baloreak landu eta sendotzearen garrantzia ikasiko dute. Izan ere, agerikoa da zeinen egokiak diren kanpaldiak partekatzen ikasteko, baita taldean aritzen eta ardurak hartzen ikasteko ere, nola enpatia, autonomia eta autoestimua garatzeko.\nEta jakina, denbora-tarte horretan % 100ean euskarazko giroan murgilduta egonen dira, eta jakin badakigu, jolasa eta giro ludikoa modu bikaina dela hizkuntza barneratzeko.\nGeologia eta Paleontologiako kanpaldi tematikoak: uztailean eta abuztuan.\nIzen ematea: maiatzaren 21etik aurrera: http://www.pamplonaescultura.es/inscripciones-cursos-y-activades-civivox/


Mikel Alonso Olano (Tolosa, Gipuzkoa, 1980ko maiatzaren 16a - ) euskal herritar futbolaria da, Real Union taldekoa. Periko Alonso futbolari ohi eta entrenatzailearen seme eta Xabi Alonso futbolariaren anaia da. Beste anaia bat dauka, Jon, futbol epailea. Bere hastapenak futbolean Antiguoko Kirol Elkartean izan ziren. Taldean beste jokalari ezagun anitz izan ziren, besteak beste bere anaia Xabi, Aritz Aduriz aurrelaria eta Andoni Iraola atzelaria.\nMikel Alonso Olano (Tolosa, Gipuzkoa, 1980ko maiatzaren 16a - ) euskal herritar futbolaria da, Real Union taldekoa. Periko Alonso futbolari ohi eta entrenatzailearen seme eta Xabi Alonso futbolariaren anaia da. Beste anaia bat dauka, Jon, futbol epailea. Bere hastapenak futbolean Antiguoko Kirol Elkartean izan ziren. Taldean beste jokalari ezagun anitz izan ziren, besteak beste bere anaia Xabi, Aritz Aduriz aurrelaria eta Andoni Iraola atzelaria. (eu)\nMikel Alonso (eu)\nMikel Alonso Olano (eu)


Irekia Eusko Jaurlaritza - Gobierno Vasco :: Zabaleta sailburuak Immigrazioaren aldeko Itun Soziala aurkeztu dio Eudelen presidenteari\nZabaleta sailburuak Immigrazioaren aldeko…\n\nZabaleta sailburuak Immigrazioaren aldeko Itun Soziala aurkeztu dio Eudelen presidenteari Iturria: Irekia\n\n\n\n\n\nEusko Jaurlaritzaren Enplegu eta Gizarte Gaietako sailburu Gemma Zabaleta Eudelen presidente Ibone Bengoetxearekin bildu da Bilbon eta Immigrazioaren aldeko Itun Sozialaren dokumentua aurkeztu dio; dokumentu hori ekainaren erdialdean Gasteizko Legebiltzarretik igaro zen. Testu horrek etorkinak integratzeko ereduaren oinarri izan nahi du, herritarren eskubideak, kultura arteko bizikidetza eta Euskadiren gizarte-kohesioa bermatuta betiere.\nGaur goizeko bilera egin da bi erakundeek aurrera egiten jarraitu nahi dutelako etorkinen integrazioari eta bizikidetzari dagokionez. Zabaleta sailburuaren iritziz, aniztasuna gure gizarteetan behin betiko txertatu den balioa da, eta balio hori kudeatzen jakin behar da nahitaez. "Euskal gua gu konplexua da, askotarikoa, gu inklusiboa izan behar duena, bereizketarik gabekoa", azpimarratu du.\nGaur egun, 144.500 atzerritar daude erroldatuta Euskadin, hau da, EAEko biztanle guztien % 6,6 osatzen dute, eta Estatuan, aldiz, % 12,2 dira. EAEn bizi diren atzerriko etorkinei buruzko inkestaren arabera, beste 35.000 atzerritarrek lortu dute nazionalitate espainiarra azken urteotan. Horren ondorioz, EAEko biztanleriaren % 8,2k etorkin-jatorria du (atzerritarra), eta gehientsuenak Latinoamerikatik (% 42,4) eta EBtik (% 24,9) datoz.\nJatorrizko herrialde nagusia Errumania da (% 11,2), eta, haren atzetik, Maroko (% 10,08) eta Kolonbia (% 8,4). Atzetik hasita, Moldavia, Kongoko Errepublika Demokratikoa eta Ginea ditugu (hiru herrialde horietako etorkinak Euskadiko etorkinen % 0,3 dira). Sexua kontuan hartuta, % 51,4 gizonak dira, eta % 48,6 emakumeak.\nAzken urteotan, gure gizartea osatzen duten nazionalitateen mosaikoa hazi egin da eta horrekin batera kultura, hizkuntza, ohitura eta erlijio berriak agertu dira. Gaur egun, 165 nazionalitatek osatzen dute biztanleria atzerritarra autonomia-erkidegoan. Zifra horren arabera, Nazio Batuen Erakundea (NBE) osatzen duten 193 herrialdeen % 85 dago ordezkatuta Euskadin.\nImmigrazioaren aldeko Itun hori Eusko Jaurlaritzaren 2011-2013 aldiko immigrazio, herritartasun eta kulturarteko bizikidetzarako Planaren zutabe nagusietako bat da, Eusko Jaurlaritzak datozen urteetan garatu beharreko immigrazio-politiketarako ildo estrategikoak ezartzen dituen dokumentua. Euskal erakunde eta gizarte-agenteen arteko eztabaida, elkarrizketa eta eraikuntza kolektiboko parte-hartze prozesu bat bezala proposatzen da, honako helburu hauekin:\n1.\tImmigrazioaren fenomenoak Euskadin planteatzen dituen erronka eta aukerei buruzko diagnostiko bateratu bat ezartzea. (Nola gaude, zer gertatu da, zer ari da gertatzen eta zer gertatuko da?)\n2.\tGizarteak eta erakundeek etorkinen gizarteratze-eredu bati buruz erabat onartutako ikuspegi bat sortzea, eredu horrek herritarren eskubideak, kulturen arteko elkarbizitza eta gizarte-kohesioa bermatuz. Gizarteratze-politikaren printzipioak eta haren tresna nagusiak biltzen ditu eredu horrek. (Zer egin nahi dugu? nola kudeatuko dugu hori? Zer saihestu nahi dugu?\n3.\tGizarteratzeko politika publikoen gobernantzako eredu partizipatibo baten ildo nagusiak adostea. (Nola inplikatuko gara? Nola ebaluatuko dugu?\nrecursos_eudel_errekurtsoak... 40 MB\n2012_07_16_zabaleta_eudel_p... 3 MB (jpg)\n2012_07_16_zabaleta_eudel_p... 2 MB (jpg)


Donostia Zinemaldia :: DANIS TANOVIĆ\nHemen zaude: Lehen orrialdea > 58. Edizioa 2010 > Sariak eta Epaimahaiak\t> Zinema Eskolen Sariaren Epaimahaia > DANIS TANOVIĆ\nDanis Tanović guraso bosniarren semea da eta Bosniako Zenica hirian jaio zen 1969an. Sarajevon igaro zuen haurtzaroa eta han egin zituen lehenengo eta bigarren mailako ikasketak. Sarajevoko Unibertsitateko Kontserbatorioan ikasi zuen pianoa jotzen. Geroago, Sarajevoko Arte Dramatikoko Akademian sartzea erabaki zuen. Hala ere, ikasketak utzi behar izan zituen 1992an, Sarajevoko setioaren ondorioz.\nTanović Bosnia eta Herzegovinako Armada misio arriskutsuetara jarraitu zuen filmaketa taldeari batu zitzaion, eta garai hartan sorturiko materiala, Sarajevoko setioari eta Bosniako gerrari buruzko film eta erreportaje askotan erabili izan dute.\n1995ean ikasketei berriz heltzea erabaki zuen, baina Bruselan. Ikasten ari zen bitartean hainbat dokumental egin zituen, eta guztiekin izan zituen kritika onak.\nZertxobait geroago, lehenengo filma zuzentzen hasi zen, No Man’s Land; gidoia ere berea zen. Filma 2001eko Canneseko jaialdian estreinatu zuten eta irabazi zuen lehengo saria Gidoi Onenarena izan zen. Ondoren, Ingelesezkoa Ez Den Film Onenaren Oscar saria etorri zen (2001). No Man’s Land filmak, guztira, 42 sari irabazi ditu, Gidoi Onenaren Europako Akademiaren saria, Opera Prima Onenaren Zesar saria (2001) eta Ingelesezkoa Ez Den Film Onenaren Urrezko Globoa (2002) barne. Nazioarteko estreinaldian harrera oso ona izan zuen kritikarien eta publikoaren aldetik. Zinemaren historian sari gehien irabazi dituen filmetako bat izan da.\nTanovićek 2005ean amaitu zuen bigarren film luzea, L’Enfer, Krzysztof Kieslowskiren eta Krzysztof Piesiewiczen gidoia zuena. Film hori poloniar bikoteak egin nahi zuen trilogiaren bigarren lana da: Heaven (Tom Tykwer-ek 2002an filmaturikoa), Hell and Purgatory.\nEgin dituen azken filmak Triage (2009) eta Cirkus Columbia (2010) dira. Azken honek, Sarajevoko zinema jaialdia inauguratu zuen eta Venezian (Venice Days) eta Toronton parte hartzeko hautatu dute. Gainera, aurten Zinemaldiko Zabaltegi-Bitxiak sailean proiektatuko dute.\nTanovićek nazionalitate bikoitza du, bosniarra eta belgikarra, eta gaur egun Sarajevon bizi da, emaztearekin eta bost seme-alabekin. Parisen bizi izan zen 2007ra arte. 2008ko martxoan Naša Stranka (Gure Alderdia) alderdi politikoa sortu zuen, hainbat etniatako jendea biltzen duena.


Nola itzuli normaltasunera bikotearekin, seme-alabekin eta gainerako familiarekin | Consumer\nNormaltasunera itzultzea afektuak areagotzeko, baloratzeko, gozatzeko eta hurbileko familiarekin tentsioak arintzeko aukera bat da.\nGure barnean begiratu eta pandemiak gugan utzi duen aztarna psikologikoa aztertu ondoren, gure inguruneari begiratu behar diogu. Silvia Álava psikologian doktore eta hezkuntza-psikologian aditua da, eta Elisabet Marina Sanz neuropsikologoak eta Madrilgo Unibertsitate Europarreko Gizarte Zientzien Fakultateko irakasleak gure bikotekidearekin, seme-alaba txiki eta nerabeekin eta gainerako familiarekin ditugun harremanak nola doitu azaltzen dute hurrengo lerroetan.\nBikotekidearekin normaltasunera itzuli\nTxinako Xi’an hiriko erregistro-bulegoetako funtzionario batek Global Times egunkariari azaldu zion koarentenako egunak igaro ahala nabarmen handitzen zela dibortzio-eskaeren kopurua. Ulermenean bizikidetza hain estua izateak ekar ditzakeen ondorioetan egon liteke azalpena. Espainian, Estatistika Institutu Nazionalaren datuen arabera, irailean erregistratu eta bidaltzen dira epaitegietara ahalik eta banantze dibortzio gehien. Izan ere, oporraldian bikoteek denbora gehiago igaro behar dute elkarrekin eta gogoangarriekin.\nZer egin dezakegu? Bizi izan dugun konfinamendu batek probatzen du bikotea.' Indartuta atera gaitezke, baina baita ahulduta ere. Bigarren kasuan, adituek asertibitatea proposatzen dute. “Ez dugu errudunik bilatu behar, ez eta enbarazu egin zigun horretan jarri ere; aitzitik, gure bikotekideak gustuko izan dituen jarreretan jarri behar dugu arreta. Gure emozioak adierazteko orduan, komeni da mezuak “nik sentitu dut”-tik bidaltzea, “zuk egin didazu”-ren ordez. Distantzia jartzea ere komeni da: koarentenan egon garen bitartean, erraza da problemak lizundu izana; konfinamendua amaitu ondoren, benetako garrantzia eman ahal izango diegu desadostasun horiei, eta, orduan, lasaitasun eta sosegutik partekatuko dugu.\nAstebete egon dira gurekin, ordu guztietan etxean, eta orain ezin dugu gauetik goizera desagertu. Bereizketa mailakatua izan behar da, eta egoera berria ulertzeko moduko hitzen bidez azaldu behar zaie.\nGure lana beti oso zorrotza izan bada eta gure seme-alabentzat denbora gutxi utzi badigu, hauxe da ‘adiskidetze’ hitzaren esanahia ulertzeko unea.\nOrain, haiekin gehiago jolasteko, denbora gehiago eskaintzeko, eskulanak egiteko edo istorioak asmatzeko aukera izan dugunez, saia gaitezen jolas horiek eta intimitate-uneak gure errutinen barruan izaten.\nOnartu behar da ahalegin handia egin beharko dutela eguneroko bizitzan sartzeko. Oporren ondoren egokitze-aldia behar duten bezala, orain ere gure pazientzia beharko dute.\nNerabeekiko harremana hobetzea\nNerabeekiko harremana beti erraza ez den arren, konfinamenduan errutina berriak sartuko ditugu: elkarrekin jatea, serieak ikustea, pastel bat egiten ikastea… Helburua da desagertu ez diren lotura-espazio berri horiek irekita mantentzea.\nEsperientzia horrek izan dituen alderdi positiboak baloratzen lagun diezaiekegu: familia-batasuna eta etxeko lanetan parte hartzea, erantzukizunak areagotzea eta emozioak kontrolatzea.\nEtxetik ikastean erantzukizuna lantzeko eta irakaslearen irudia baloratzen irakasteko gai izan direla ere ikusi dugula esateko unea ere bada.\n‘Egokitzapen hedonista’ ekiditen saiatzea: berriro ateratzeko eta lehengo bizitza berreskuratzen hasteko poza ez dadila lausotu egun gutxi barru. Helburua da bizitzaren plazer txikiak estimatzen eta baloratzen ikastea —eta guk horretarako eredu izan behar dugu—.\nHurbileneko familiarekin elkartzea\nHemen bai, koronabirusaren krisia afektuak areagotzeko, baloratzeko, gozatzeko eta tentsioak edo zauri zaharrak arintzeko aukera gisa ikus dezakegu, halakorik bada.\nZer egin dezakegu? Funtsean, gozatu. Eta bizitutakotik ikastea, harremana estutzeko. Dei gehiago, kontaktu gehiago. Ez dugu ahaztu behar zer gertatu den, zer sentitu dugun, zentzua emateko eta normaltasunera itzultzean gure bizitzan txertatzeko. Igandeetako janaria, ukimena, besarkada, azala: indarberritu ditugun eta berriro ez galtzea komeni den xehetasun txikiak. Egin ditzagun.\nArazoak dituzten senideak babestea\nEgoera ahulenetako bat depresioa duten pazienteak dira. Bizitzari buruzko ikuspegi negatiboari gehitu behar zaizkio garatu diren gertaera desatseginen eta alarma-gertaeren multzoa.\nZer egin dezakegu? Gure inguruan norbait badugu egoera horretan, oso garrantzitsua da babestuta sentitzea. Funtsezkoa da bazkaltzeko eta atseden hartzeko ordutegiei eusten saiatzea, erritmo kronobiologikoen aldaketak kaltegarriak baitira buruko gaixotasunentzat. Komeni da, halaber, errutina finkoa izatea, laneko edo etxeko lanak barne hartzen dituen ordutegia, bai eta aisialdiko jarduerak eta maite dituenekin harremanetan jartzeko jarduerak ere.


500 partaidetik gora bilduko dira domekako Umeen Euskal Jaian | Dantzanet\n500 partaidetik gora bilduko dira domekako Umeen Euskal Jaian\nAzken urteetan ohikoa denez, San Fausto jaiak amaitu ondoren ospatuko da Durangon Tronperri eta Txoritxu Alai dantza taldeek antolatutako Umeen Euskal jaia. Etzi ospatuko den 51. edizioan 12 talde bilduko dira, guztira 450 dantzari eta 60 txistulari eta arduradunen partaidetzarekin.\nTalde antolatzaileekin batera, Abadiñoko Talde Batuak eta Traña-Matienako Iluntze, Berrizko Iremiñe eta San Lorentzo, Elorrioko Besaide, Mañariko Andra Mari, Otxandioko Urduri, Zornotzako Udabarri, Sestaoko Salleko eta Ermuko Txindurri dantza taldeak bilduko dira.\n51. edizioa beteko duen ekimena goizeko 11:30ean hasiko da, bertan parte hartuko duten taldeen kalejirarekin. Goizean zehar, Durangoko kale eta auzoetan zehar sakabanatuko dira taldeak, euren errepertorioko hainbat dantza eskainiz.\nArratsaldeko 17:00etan alarde nagusia hasiko da Ezkudi plazan, edo euria eginez gero Landako gunean. Ekitaldian, Agintariena, Zortzikoa, Ezpata txikia, Banangoa eta Txotxongilo eskainiko dituzte mutilen taldeek; Arku dantza, Zinta dantza, Kontrapas eta Sagar dantza, neskenak eta Esku dantza, San Petrike, Txulalai eta Zapatain dantza ume txikienak. Saioa amaitzeko, Fandangoa eta Arin-arina eskainiko dituzte dantzari guztiek.\nMarkina-Xemeingo Zerutxu Dantza Taldea protagonista, Garaian aldizkariaren zenbaki berrian


COVID-19 pandemiaren aurka borrokatzeko patenteen aldi baterako liberalizazioa eta COVAX sistema indartzea babestu du EAJ-PNVk\nLuke Uribe-Etxebarriaren iritziz, "munduko egoeraren larritasunak eta txertoak ematearen aurreikuspen txarrek liberalizazioaren bidea aztertzea eskatzen dute".\nLuke Uribe-Etxebarria "txertoen jabetza intelektualeko patenteak aldi baterako eta unean-unean kentzearen alde" agertu da, "mundu osoan ekoizpen dibertsifikatua bizkortzeko bitarteko gisa, planetan COVID pandemiaren aurkako txertaketarik azkarrena eta zabalena egiteko". Senatuko mozio baten eztabaidan gaineratu duenez, "horretarako, borondatea, eskuzabaltasuna eta enpresa-sektore biomedikoan berrikuntza kaltetzen ez duten oreka jakin batzuk gorde behar dira", eta "berehala onartu beharreko neurri osagarriak ez dira baztertu behar", hala nola "ezagutza eta teknologia transferitzeko akordioak, borondatezko akordioak eta munduko hainbat herrialdetan ezkutuko gaitasunak aktibatzea eta erosketa publikoen eskeman eragitea".\nEAJ-PNVko senatariaren iritziz, "COVIDek ezohiko egoera bat planteatzen digu", eta horrek "ezohiko irtenbideak" eskatzen ditu, "etorkizunerako iragarrita dauden pandemiei aurrea hartzeko ere". Testuinguru horretan, patenteak "ezin dira galga bat izan, munduko biztanleen txertaketa lehenbailehen bermatzeko irtenbide bat baizik". Uribe-Etxebarriak gogorarazi duenez, "munduak 15.000 milioi dosi behar ditu mehatxu honekin amaitzeko", eta "daramagun erritmoan, helburu hori 4 urtetan lortuko litzatekeela uste da", eta hori "beranduegi da, kasu berrien maila mundiala inoiz baino altuagoa delako". "Beharrezkoa da jardutea pandemiak eragindako giza bizitzaren galera eta krisi ekonomikoa amaitzeko". Horren harian, "susperraldi ekonomikoak modu arriskutsuan ari dira dibergitzen, eta aldea areagotzen ari da txertoak eskuratzeko aukera handia duten herrialde aberatsen eta oinarrizko osasun langileak txertatzen saiatzen ari diren herrialde pobreen artean", gaineratu du.\nEra berean, garapen bidean dauden herrialdeei txertoak emateko COVAX mekanismoa aipatu du, eta "indartzea" eskatu du, "pandemia behin betiko kontrolatzeko munduak behar duen erritmoan txertatzen ari ez garelako". "Orain arte, mekanismoak 70 milioi txerto eskas banatu dizkie garapen bidean dauden herrialdeei, konpromisoa data horietarako gutxienez 170 milioi txerto izatera iristen zenean". "2021 urtearen amaierarako munduko biztanleriaren %20 modu ekitatiboan immunizatu nahi badugu, dohaintzak handitu behar dira". Azkenik, Uribe-Etxebarriak goraipatu egin du "nazioarteko Diru Funtsaren proposamena, herrialde garatuei 50.000 milioi dolarreko finantziazioa eskatzen diena munduari txertoa jartzeko".


Musika - Ensayos - 1190 Palabras\nPágina principal Ensayos Musika\nPáginas: 5 (1190 palabras) Publicado: 1 de diciembre de 2010\nOndorengo unitate didaktikoa 4. eta 5. mailako haurrentzat zuzenduta dago. Lana aurrera eramateko hiru oinarrizko gaitasunak aukeratu ditugu: instrumentuak, ahotsa eta erritmoak. Astean gaitasun bakoitzeko bi saio praktiko prestatuko ditugu. Zortzi saio praktiko hauek kronologikoki ordenatu ditugu, klasean landuko ditugun ordenaren arabera.\nLana egiteko orduan, egokiiruditu zaigu gaitasun bakoitza (erritmoa, instrumentuak eta ahotsa) hiru astetan lantzea. Honela, gaitasun horiek, garatzeko eta hobeto lantzeko denbora nahikoa izango dugu. Unitate didaktikoan gaitasunaz aparte, edukiak ere landu ditugu. Hauetan, kontzeptuak, prozedurak eta jarrerak definitu ditugu.\nUnitate didaktikoarekin bukatzeko, ondorioak aurkeztuko ditugu, gure iritzia emanez.\n1.- Oinarrizko instrumentu musikalak ezagutzea, ariketa erritmikoak eginez, soinuak ezberdintzeko.\n2.- Ahotsa lantzea, abesti euskaldunak erabiliz, haurrak ahotsa zuzen erabiltzen ikasteko.\n3.- Erritmoa lantzea, gorputz mugimenduaren bitartez, koordinazioa lantzeko.\n1.- Instrumentuak: egurra, metala eta mintza.\n2.- Ahots zuzena.\n3.- Erritmoa: azkarra,geldoa, bizia eta mantsoa.\n1.- Instrumentuak modu egokian erabili.\n2.- Ahotsaren erabilpen zuzena.\n3.- Gorputzaren eta erritmoaren arteko koordinazioa.\n• Talde lanaren garrantzia.\n• Material, tresna eta ikasgelarekiko ardura.\n• Erritmoarekiko interesa eta jakinmina.\nZereginak egiteko hiru multzotan banatu ditugu: instrumentuak, ahotsa etaerritmoa. Gai bakoitzetik bi saio praktiko prestatu ditugu:\n- Zeregina: Instrumentuak ikertu.\nIrakasleak oinarrizko instrumentuei buruzko informazioa emango die ikasleei, ordu erdi batez. Honek, instrumentu ezberdinak daudela eta bakoitzak funtzio ezberdin bat duela aipatuko du eta mota bakoitzeko instrumentuen eredu bat erakutsikodio ikasleei.\nHasieran irakasleak instrumentu ezberdinak aurkeztuko dizkie ikasleei. Irakaslea bost minutu egongo da instrumentu bakoitza azaltzen eta ikasleak hamar minutu pasako dituzte instrumentu bakoitza jotzen eta ikertzen. Guztira, irakasleak lau instrumentu ezberdin aurkeztuko dizkie ikasleei eta hauekin kontaktua izateko saio praktikoa ordu betekoa izango da.\n- Irakasle denbora:20 minutu inguru.\n- Ikasle denbora: ordu bat eta 40 minutu.\n- Talde mota: talde osoan daude baina instrumentua banaka jo behar dute.\n- Erabilitako materiala: instrumentu mota bakoitzeko bat.\nInstrumentu mota bakoitza nola jotzen duten, hau da, instrumentu bakoitzaren erabilpen zuzena.\n- Zeregina: Instrumentuen esperimentazioa.\nOraingoan, xilofonoarekin egin beharreko ariketa bat proposatuko diegu. Honen bidez, instrumentu honen erabileraren berri izatea lortu nahi dugu.\nHasieran xilofonoaren erabilera ikasteko ariketa erraz batzuk proposatuko dizkiegu eta behin hori ondo menperatuta, ariketa zailagoak sartzen joango gara.\n- Irakaslearen denbora: Hau ere oso ariketa praktikoa denez irakaslearen azalpenaez da oso luzea izango.\n- Ikaslearen denbora: Ezin da denbora zehaztu baina, xilofonoa kontrolatzeko eta ondo jotzeko ordu beteko klasea beharrezkoa da.\n- Talde mota: Talde osoak burutuko du ariketa.\n- Erabilitako materiala: xilofonoak eta hauek jotzeko makilak.\n- Ebaluazioa: xilofonoak erritmo egoki batean eta akatsik gabe jotzea. Ez diegu xilofonoa batere akatsik gabe jotzekoeskatuko, baina bai galtzen badira berriro ere xilofonoa jotzen jarraitzeko gaitasuna izatea, ondokoak gertatutakoaz konturatu gabe.\n- Zeregina: Bokalak landu.\nIkasleak borobilean jarriko dira eta taldekide bat erdian jarriko da. Taldekide horrek, ozenki bokal ezberdinak esan beharko ditu eta ondoren, borobilean dauden gainontzeko...\nClima organizacional, una mirada desde elton mayo


Arkaitz Oiartzabal "Xamoa" nagusitu da Azpeitiko saioan — Gipuzkoako Bertsolari Txapelketa 2015\nArkaitz Oiartzabal "Xamoa" nagusitu da Gipuzkoako Bertsolari Txapelketako bigarren saioa, Azpeitiko Soreasu antzokian jokatu dena. Horri esker, zuzenean sailkatu da azaroaren 1ean Ormaiztegin jokatuko den final laurdenetako saiorako, Iñaki Apalategi eta puntuazioaren arabera sailkatuko diren beste lau bertsolarirekin. Nerea Elustondok eta Nahikari Gabilondok lortu dute bigarren eta hirugarren postua gaurko saioan\nArkaitz Oiartzabal Agirre "Xamoa" 439,5\nNerea Elustondo Plazaola 432\nNahikari Gabilondo Mendizabal 426,5\nAnder Lizarralde Jimeno 425,5\nUnai Mendizabal Jauregia 424\nAmaia Iturriotz Etxaniz 421\n340 bertsozale elkartu dira Azpeitiko Soreasu antzokian eta gogoz txalotu dute sei bertsolarien jarduna..\nGipuzkoako Bertsolari Txapelketak bihar izango du segida. Lasarte-Oriako Manuel Lekuona kultur etxean izango da saioa, Aitor Irastortza, Beñat Lizaso, Gorka Azkarate, Maider Arregi, Mikel Artola eta Xabier Sukia bertsolariekin. Arratsaldeko 17:30ean hasiko da saioa.\nArkaitz Oiartzabal "Xamoa", gaurko irabazlea.


Laburpena ( 7. zk.), 2017ko urtarrilaren 11, asteazkena\nPDF (446 KB - 4 orri.)\nAGINDUA, 2016ko abenduaren 30ekoa, Enpleguko eta Gizarte Politiketako sailburuarena, Enpleguko eta Gizarte Politiketako Saileko behin-behineko langile bat lanpostutik kentzea xedatzeko dena.\nAGINDUA, 2016ko abenduaren 31koa, Enpleguko eta Gizarte Politiketako sailburuarena, Enpleguko eta Gizarte Politiketako Saileko behin-behineko langilea izendatzeko dena.\n249/2016 DEKRETUA, abenduaren 27koa, Iñaki Goirizelaia Ordorika jauna Euskal Herriko Unibertsitateko errektore gorenaren kargutik kentzea xedatzeko dena.\n250/2016 DEKRETUA, abenduaren 27koa, Nekane Balluerka Lasa andrea Euskal Herriko Unibertsitateko Errektore izendatzeko dena.\nEBAZPENA, 2016ko abenduaren 16koa, Ekonomiaren Garapeneko eta Azpiegituretako Saileko Nazioartekotzeko zuzendariarena. Honen bidez jakinarazten da, 2016ko ekitaldian, Ekonomiaren Garapen eta Lehiakortasuneko sailburuaren 2016ko apirilaren 6ko Aginduan aurreikusten diren diru-laguntzen onuradun izan direnen zerrenda. Agindu horren bidez, nazioarteko lizitazioetan parte hartzen laguntzeko Interlehian programa arautu eta horren deialdia egiten da.\nEBAZPENA, 2015eko uztailaren 7koa, Ingurumeneko sailburuordearena, ingurumen-baimen integratua ematen diona Sita Spe Iberica SLUri (Padurea 4, Goiain industrialdea, Legutio) hondakin arriskutsuen eta ez-arriskutsuen harrera-, sailkapen- eta multzokatze-instalazio bat jartzeko, hala nola horiek behin-behinean biltegiratzeko.\nAGINDUA, 2016ko abenduaren 12koa, Hezkuntzako sailburuarena, Mungian (Bizkaia) dagoen «Fundación Escuelas Ventades» Haur, Lehen eta Bigarren Hezkuntzako ikastetxe pribatuaren baimena aldatzeko dena.\nAGINDUA, 2016ko azaroaren 7koa, Hezkuntza, Hizkuntza Politika eta Kulturako sailburuarena, Ermuko udalerrian (Bizkaia) haur-eskola pribatu bat ireki eta jardunean jartzeko baimena emateko dena.\nAGINDUA, 2016ko azaroaren 25ekoa, Hezkuntza, Hizkuntza Politika eta Kulturako sailburuarena, Elorrion (Bizkaia) dagoen «Elorrioko Txintxirri Ikastola» Haur, Lehen eta Bigarren Hezkuntzako ikastetxe pribatuaren baimena aldatzeko dena.\n251/2016 DEKRETUA, abenduaren 27koa, Osakidetza-Euskal osasun zerbitzua erakunde publikoko Administrazio Kontseiluko kide batzuk aldatzen dituena.\nEBAZPENA, 2016ko abenduaren 13koa, Kultura, Gazteria eta Kiroletako sailburuordearena, 2016.urtean egiten diren edo hasten diren kategoria absolutuko nazioarteko kirol-lehiaketa ofizialetan parte hartzeko diru-laguntzen ebazpen-proposamen bat eman eta organo honi aurkeztuko dion Balorazio Batzordearen batzordekideak izendatzen dituena, eta batzorde horren osaeraren berri ematen duena.\nEBAZPENA, 2016ko abenduaren 29koa, Garapenerako Lankidetzaren Euskal Agentziako zuzendariarena, zeinarekin argitara ematen baita agortu egin direla Garapena eta Lankidetza Sustatzeko Funtsaren kargurako ekintza humanitarioetarako laguntzen finantzaketa-linea iraunkorrerako funtsak; zehazki, 2016ko apirilaren 27an, Kanpo Harremanetarako Idazkaritza Nagusiak emandako Ebazpenaz onartutako deialdiaren barruan emanak.\nBILBOKO LEHEN AUZIALDIKO 1 ZENBAKIKO EPAITEGIA\nEDIKTUA, 541/2016 hitzezko judizioaren ondoriozkoa.\nEDIKTUA, adingabea babesteko neurriei buruzko 709/2016 prozeduraren ondoriozkoa.\nDONOSTIA-SAN SEBASTIÁNGO LEHEN AUZIALDIKO 7 ZENBAKIKO EPAITEGIA\nEDIKTUA, zenbateko bat erreklamatzeko bideratutako 102/2016 prozedura monitorioaren ondoriozkoa.\nEDIKTUA, eskritura publiko bihurtzeko bideratutako 381/2015 hitzezko judizioaren ondoriozkoa.\nTOLOSAKO LEHEN AUZIALDIKO ETA INSTRUKZIOKO 2 ZENBAKIKO ZUZENEKO LAGUNTZA EMATEKO UNITATE PROZESALA\nEDIKTUA, ezkontzaz kanpoko seme-alabentzako neurrietarako 16/2016 prozeduraren ondoriozkoa.\nVITORIA-GASTEIZKO MERKATARITZA ARLOKO 1 ZENBAKIKO ZUZENEKO LAGUNTZA EMATEKO UNITATE PROZESALA\nEDIKTUA, diru-zenbateko bat erreklamatzeko bideratutako 583/2015 hitzezko judizioaren ondoriozkoa.\nIRAGARKIA, honako helburu hau duen administrazio-kontratua formalizatu dela jakinarazteko dena: Euskadiko EGF 2014-2020ko Programa Operatiboaren barruan eta Gazteen Enplegua Sustatzeko 2014-2020ko Programa Operatiboaren barruan Europako Gizarte Funtsak Euskal Autonomia Erkidegoan finantzatutako eragiketen kontrol- eta egiaztatze-sistema bat ezarri eta garatzea (Espedientea: A-008/DEPS2016).\nIRAGARKIA, zeinaren bidez jakinarazten baita ez-betetze espedienteen irekiera, Ekonomiaren Garapen eta Lehiakortasun Saileko Teknologia eta Estrategia Zuzendaritzak Ikerketa eta Garapenerako (I+G) emandako laguntzei dagokienez.\nIRAGARKIA, Joko eta Ikuskizun Zuzendaritzarena, zeinaren bidez jakinarazten baita B motako joko-enpresa operatzaile batek fidantza bueltatzeko eskatu duela.\nIRAGARKIA, Kirol-ikuskizunetan egon daitezkeen indarkeria, arrazakeria, xenofobia eta intolerantziaren aurkako uztailaren 11ko 19/2007 Legea haustearren irekitako zehapen-espedientean -beherago zehaztutakoan- Joko eta Ikuskizunetako zuzendariak 2016ko abuztuaren 3ko Ebazpenaren kontra jarritako gora jotzeko errekurtsoa ebazten duen Segurtasuneko sailburuordearen Ebazpena jakinarazteko dena.\nIRAGARKIA, zeinaren bidez jakinarazten baita 16.0142.20.02.01.03 (99/22887/16) errekurtsoari dagokionez Enplegu eta Gizarte Politiketako Sailaren Laneko eta Gizarte Segurantzako zuzendariak 2016ko azaroaren 21ean eman duen ebazpena.\nEHAAn dokumentuak argitaratzea\nDatu pertsonalak ezereztea